Bukedde Online - ‘Tukyalina omulimu gw’okulwanyisa entalo’\n‘Tukyalina omulimu gw’okulwanyisa entalo’\nAgambibwa okutta omwana e Wakiso poliisi...\nEbyavudde mu kulonda e Hoima: Abooludda oluvuganya...\nKKWINI wa Bungereza aweerezza obubaka obwenjawulo obusiimye amawanga omuvudde ababaka ba palamenti abeetabye mu lukuhhaana olugenda mu maaso e Munyonyo nti lwa mugaso nnyo era lugenda kuvaamu ebibala ebitagenda kwerabirwa.\nSipiika Kadaga (ku kkono) ng’ayaniriza Pulezidenti Museveni.\nObubaka bwasomeddwa Pulezidenti Museveni ku lwa Ssaabawandiisi w’omukago guno oguyitibwa Common Wealth Parliamentary Association.\nKkwini ye muyima w’omukago guno era obubaka bwe bubadde buteekwa kusomebwa Ssaabawandiisi w’omukago guno ataabaddewo, Pulezidenti Museveni kwe kubusoma.\nMuseveni bwe yabumaze n’alaga ebirungi ebituukiddwaako mu mukago guno n’agattako nti asuubira nti ssinga gweyongera mu maaso amawanga naddala agakyakula gagenda kweyongera okusitula embeera z’abantu baago.\nYategeezezza nti ebimu ku byenjawulo ebiri mu mukago guno y’enkolagana ennungi wakati w’amawanga agawera 54. “ Luno lwe lukuhhaana lw’amawanga amangi lwe nneetabyemu nga temuli atadde buntu ku matu kumutaputira.\nFfenna twogera olulimi lwe lumu era tuwuliziganya bulungi. Tusobola okukolagana mu byokwerinda, obusuubuzi, mu byobuwangwa n’obukulembeze obwa demokulase. ” Museveni bwe yagambye.\nYategeezezza nti bateekwa okussa ekitiibwa mu nkola y’eggwanga eryetongodde nga lirina bye likola ne beewala okuliyingirira kasita liba nga ligenderera kuyamba bannansi baalyo.\nYategeezezza nti bw’otunuulira omukago guno gugatta abantu abawera obuwumbi bubiri n’ekitundu era amawanga agagulimu galina bingi bye gafaanaganya naddala olulimi ne demokulase.\nYalambuludde nti okusinziira ku muwendo gw’abantu mu mawanga gano, ssinga enkolagana yeeyongera egenda kuvaako enkulaakulana n’okusuubulagana okulungi okutaliimu nnyo misolo mingi.\nYalaze nti amawanga gateekwa okwerabira ebyaliwo nga okutwala abantu mu buddu ne batandika essuula empya naddala ey’okuyiiya mu magezi ag’ekikugu n’okuzimba amakolero.\nYagambye nti amawanga gokka agali mu mukago guno tegateekeddwa kukolagana gokka wabula bakolagane n’amawanga amalala naddala agasuumuse mu ssaayansi n’okuvumbula.\nWakati mu kumukubira engalo yategeezezza nti mu nkolagana ennungi basobola okukuuma obutonde bw’ensi n’okukomya okweyagaliza n’omululu oguli mu bakulembeze abatali bamu.\nMu kusooka sipiika wa palamenti ya Cameroon, Emullia Monjowa Lifaka yatenderezza entegeka ennungi eyakoleddwa mu Uganda n’asiima obukulembeze bwa Pulezidenti Museveni ssaako sipiika wa palamenti, Rebecca Kadaga okubategekera.\nYeewunyizza engeri abakyala gye baweereddwa ebifo ebisava mu Gavumenti n’ategeeza nti kibeere kyakulabirako eri amawanga amalala nti awatali bakyala kussibwa ku mwanjo tewali nkulaakulana yannamaddala.\nKadaga yategeezezza nti wadde bingi bituukiddwaako naye ate omukago gukyalina okusoomoozebwa mu bintu ebyenjawulo omuli okwongera enkulaakulana mu bannansi, okulwanyisa endwadde eziva ku kwegatta, entalo mu mawanga ezivuddeko abanoonyi b’obubudamu okweyongera, enkyukakyuuka mu butonde bw’ensi, okuyamba abantu abaliko obulemu, okuyingiza abavubuka mu bukulembeze n’okutumbula ebya ssaayansi n’okuvumbula ebipya.\nKKWINI wa Bungereza,\nCommon Wealth Parliamentary Association


Bukedde Online - Akawale okutoberera wakati tebuba bulwadde\nAkawale okutoberera wakati tebuba bulwadde\nOmuyizi wa Makerere eyeewambye n'akanda abooluganda...\nEddwaaliro ly'e Lubaga linywezezza eby'okwerinda...\nDR. Vanessa MacKay, nga yakuguka mu nsonga z’abakyala (Gynaecologists) agambye nti empale y’omukazi okutoberera wakati tebuba bulwadde.\nYagambye nti mu butonde ebbakuli y’omukyala erina amazzi g’eteekeddwa okufulumya okulwanyisa obuwuka obuba buyinza okwagala okugirumba, engeri gye yakula ng’ensalika. Era yagambye nti wabula abakyala basaana okwegendereza enjawulo wakati w’amazzi gano nti go gaba tegawunya ng’ago agayinza okuba nga gazze lwa bulwadde.\nYagambye nti ekintu ky’obuwale bw’abakazi okutoberera kitera oluusi okuleeta entalo mu baagalana ng’omusajja alowooza nti omukazi ava kwenda. Wabula kino teyakigaanyi naye n’awa abasajja amagezi nti basookenga kwetegereza.\nYagambye era nti okutoberera kuno kutera nnyo okuleetera empale z’abakazi okukuusiira wakati awo. Era n’agamba nti abasajja baabwe balemenga kutwala bakazi bano nti baba bacaafu empale okutuuka okukuusiira, wabula nti tekyewalika. Wano we yaweeredde abasajja amagezi okuguliranga abaagalwa baabwe obuwale buno mu bungi basobole okubukyusa emirundi emingi okwewala okukuusiira amangu naddala wakati.


BUSUNGU OBA! Winnie Nwagi akooye akamanyiro, atabukidde abawagizi be ku by’okubasabbalaza mu bifaananyi – The Bridge Uganda\nOmuyimbi Winnie Nwagi avuddeyo ku bigambibwa nti asukkiridde okutyoboola ekitiibwa ky’abakyala ssaako naye okwewebuula.\nOlunnaku olweggulo, Nwagi yatadde ebifaananyi ku mukutu ogwa Instagram ng’ali mu bugoye obulya obulamu kyokka waliwo abamu ku bawagizi be abaamutabukidde.\nAbamu ku bawagizi be ku mukutu ogwa Instagram, bagambye nti,\n‘Sashacents – Do u mind getting akaleesu and cover your pumpkin? Simububi\nD.o.r.o.t.h.y_n – Naye okimanyi nti okuze atte olina nomwaana..? Silly Nwagi\nRoreen_moronnie – Wabula gukazi gwe wekaza gulabe ebibina.\nAtuhairwehairat – Wabula mukazi4 gwee Allah akusasire.\nFrankbest3745 – Mukazi gwe oli musegu\nAbamu bagamba nti Nwagi alina okweddako kuba mukyala mukulu, alina omwana ssaako n’okubulirirwa wabula Nwagi naye asobodde okweyambisa omukutu gwe gumu okubanukula era agambye nti, “Mubulilile abewamwe“.


Okusabira Robert Mugabe kutandise | Dembe FM 90.4\nOkusabira Robert Mugabe kutandise\nBya Prossy Kisakye, Abakulembeze b’amawanga ag’enjawulo bakyagenda mu maaso n’okweyiwa mu ggwanga lya Zimbabwe mu kibuga ekikulu Harare okwetaba ku mukolo ogw’okusabira omwoyo gw’omugenzi Robert Mugabe eyali omuk wegwanga elyo okumala emyaka 37 n’okujukira emirimu gyalese akoledde eggwanga\nMugabe yasa ogwenkomerero ng’ennaku z’omwezi 6 omwezi guno mu ggwanga elya Singapore gye yali afunira obujanjabi okuva mu mwezi gw’okuna.\nWeyafiira nga awezeza emyaka 95.\nAbakulembeze b’amawanga okuva ku lukalu lwa Africa ne mu mawanga amalala batuuse okusobola okuwerekera mukulu munaabwe mu nyumbaye ey’oluberera.\nKu batuuse kuliko omukulembeze w’eggwanga elya Kenya Uhuru Kenyata, owa congo Joseph Kabila , Kenneth Kaunda eyaliko omukulembeze w’eggwanga lya Zambia, Edgar lungu omukulembezewa Zambia aliko kati, Jacob zuma eyaliko omukulembeze wa south Africa, Ramafosa owa south Africa aliko n’abalala bangi.\nMugabe yadde mu bufuzi bwe yatuuka naava ku mulamwa ekyamuvirako okumamulwa mu ntebe mu mwaka gwa 2017, ajjukirwa nyo mu kulwanirira eby’engiriza bye ggwanga ne by’obulamu wamu n’okulwanirira obwetwaze bwa Zimbabwe.\nwabula kikakasidwa nti Mugabe siwakuziikibwa wiikendi eno nga bwegasoose okufuluma, ono wakuziikibwa mu nnaku 30 okuva kati.


Bukedde Online - Buganda Land Board erangiridde enteekateeka z'ebyettaka mu 2014\nBuganda Land Board erangiridde enteekateeka z'ebyettaka mu 2014\nObwakabaka bulambise ebintu 4 eby'okugoba obwavu mu Buganda\nPoliisi ezinzeeko abapanga eby'amagero mu ...\nAdded 3rd February 2014\nEKITONGOLE Kya Kabaka eky’ebyettaka Buganda Land Board kirangiridde enteekateeka yaakyo eya 2014 mwe kigenda okuyita okulambika abantu abali ku ttaka ly’embuga z’amagombolola emiruka, ebitongole n’eddala lyonna okumanya Mukama waabwe.\nAbakulembeze b’ebitongole eby’enjawulo mu BLB baatudde mu lusirika olw’amaze olunaku lulamba ku Namirembe Guest House e Mmengo mwe baatemedde empenda ku ngeri gye bagenda okutuukamu mu bantu okubasomesa ku nkola zaabwe ezitali zimu okusobola okutereeza empeereza yaabwe omwaka guno etuukane n’omutindo gwe beetaaga.\nOmwogezi wa BLB, Abby Ntambi yategeezezza nti ebimu ku byatuukiddwaako kwe kulaba ng’abakungu ba BLB batandika enkola ey’okutuuka ku bantu yonna mu bitundu gye bali bakole ku nsonga zaabwe awatali kubalwisa nga muno baasazeewo n’okutandikawo amatabi g’ekitongole kino amalala ga mirundi esatu omwaka guno ng’erimu lyakubeera mu Buddu Masaka ate eddala mu bitundu bya Luweero.\nYategeezezza nti ettaka ly’obwakabaka lyonna omuli ery’embiri, amasiro, ery’Obwannaalinnya ba Namasole n’abantu abalala bonna abennono lyazziddwa mu kitongole kino nga kye kigenda okutwala abo bonna bannyiniryo n’okulitetenkanyiza engeri gye lijja okukulaakulanyizibwamu nga bakolaganira wamu ne bannannyini bitongole mwe ligwa.\nEkitongole era kitaddewo ebbaluwa entongole egenda okukozesebwanga bonna abali ku ttaka ly’Obwa-kabaka mu kutunda oba okugula n’okuwaanyisiganya obusenze ng’eno yokka y’ejjanga okukkirizibwa mu kitongole kya BLB n’okusobola okukakasa omuntu yenna aba alisenzeeko.\nWaliwo n’enkola empya mwe bagenda okuyita okusobozesa abantu okussa mu nkola ebiragiro n’emitendera gye balina okugoberera nga bakulaakulanya ettaka ly’Obwakabaka omuli n’okubakubiriza okuzimbira ku pulaani ezinaabanga zisembeddwa abavunaanyizbwa ku ttaka eryo.\nAbantu abali ku ttaka ly’embuga z’amagombolola emiruka n’amasaza n’eryo lyonna Gavumenti lye yakomyawo mu ndagaano gye yakola ne Kabaka omwaka oguwedde, bagenda kusomesebwa ku ngeri gye bagenda okutereezaamu obusenze bwabwe bwe baba nga baagala okusigalako nga bamanyiddwa era ng’ekitongole kyataddewo enkola mwe bagenda okuyita okutandikanga okusasula emisoso gyabwe gyonna eri Kabaka nga nnannyini ttaka kwe bali.\nKyewalabye Male yakikkaatirizza nti tewali ngeri ekitongole kino gye kigenda okutuuka ku bigendererwa byakyo nga kiweereza abantu nga kibeesambye era n’ategeeza nti ky’ekiseera okulaba ng’abantu yonna gye bali bafuna empeereza ya BLB mu budde obutuufu awatali kujula.\nBuganda Land Board erangiridde enteekateeka z’ebyettaka mu 2014\nAkeediimo k''e Kyambogo kalanze: Abayizi bakayingiddemu\nOmuzungu agudde mu Kiyira\nâ€˜Omulongo wange ono saagala kale abulewoâ€™\nMUJJA KUMUSIIMA NNYO


Nnaabagereka Sylivia Nagginda agguddewo Ttabamiruka wábakyala mu Buganda 2022 – CBS FM\nNnaabagereka Sylivia Nagginda agguddewo Ttabamiruka wábakyala mu Buganda 2022\nNnaabagereka Sylivia Nagginda agguddewo Ttabamiruka w’abakyala 2022\nNnaabagereka Sylvia Nagginda asabye government ekole ekisoboka okusaawo enkola ezísobozesa abakyala okufuna obujanjabi n’empeereza endala mu byobulamu ku bbeeyi eyawansi.\nNabagereka abadde aggulawo ttabamiruka w’abakyala ba Buganda mu Lubiri e Mengo.\nTtabamiruka w’omwaka guno atambulidde ku mulamwa ogugamba nti omukyala omulamu gwe musingi gw’enkulakulana eyannamaddala.\nNnaabagereka agambye nti okuyamba abakyala okubeera mu mbeera ennungi nókubeera abalamu kyakwongera ku nkulaakulana y’eggwanga , naabasaba nabo okulwana okulya obulungi, okulabirira nókuliisa abaana obulungi.\nNabagereka mungeri yeemu akubirizza abazadde okuzzaamu amaanyi abaana abaafuna embuto mu muggalo gwa Covid 19, baddeyo basome.\nMu ngeri yeemu Nnaabagereka asabye abakyaala okulwanyisa Obwavu nga beenyigira mu bibiina by’obweegassi, násaba nábaami okukolagana obulungi n’abakyala babwe, bateekereteekere amaka nga bazaala abaana abasaanye, kiyambeko mu kukendeeza endwadde\nSsaabaminister Robinah Nabbanja\nSsaabaminister w’eggwanga Robinah Nabbanja Musaafiiri yebazizza Nnaabagereka olw’okusitula embeera z’abakyala, n’abaana abato okuyita mu Kisaakaate n’emirimu emirala mingi.\nSsaabaminister akubirizza abakyala obutenyooma olw’ekikula kyabwe, benyigire mu mirimu egyenjawulo n’obukulembeze.\nOmumyuka asooka owa Katikkiro wa Buganda Twaha Kawaase\nOmumyuka asooka owa Katikkiro wa Buganda Prof. Twaha Kawaase agambye nti Obwakabaka bwa Buganda butaddewo enteekateeka nnyini ezigenderera okusitula embeera z’abakyala, omuli okwenyigira mu Mmwanyi terimba,n’emisomo gyenkulankulana egyenjawulo.\nOmuteesiteesi omukulu mu ministry yébyóbulamu Dr. Diana Atwine, naye yoomu ku basomesezza abakyala ku nsonga zébyóbulamu.\nDr.Atwiine agambye nti ekyábyakala okuzaalira okumukumu kikyali kizibu mu Uganda ne mu ssemazinga wa Africa, nga kikosezza abakyala bangi mu byóbulamu n’embeera zabwe endala.\nDr Atwiine mungeri eyenjawulo yeebazizza Obwakabaka okulambikanga abakyala ku makulu agali mu kuzaalira mu malwaaliro agalimu abakugu, ekikendeezezza omuwendo gw’abakyala abafa nga bazaala mu ggwanga, n’Okukendeeza omuwendo gwabaana ababadde bafa nga bazaalibwa.\nSimon Ssenkaayi bwabadde asomesa ku kwezuula eri abakyaala, abasabye okulwaanirira obwenkanya yonna gyebali, mu kifo ky’Okulwanirira omwenkanonkano, gw’agambye nti gwegusinze okuvaako obuzibu nókwongera okulinnyirira eddembe lyábakyala.


Ttiimu ya Bannamateeka ba Gen. Sejusa eya balooya mwenda abaakulembeddwaamu, David Gureme Mushabe ne Ladislaus Rwakafuzi, baasoose kusaba Sejusa okuzzibwa mu kkooti ng’olwa 18 February terunnaatuuka asobole okukkirizibwa okweyimirirwa yeetabe mu kulonda.\nGEN. David Sejusa si wa kwetaba mu kulonda kwa pulezidenti ku Lwokuna lwa wiiki ejja nga 18 February, kkooti y’amagye bw’eyongedde okumusindika ku Limanda e Luzira yeebakeyo wiiki endala bbiri okutuuka nga February 23, 2016.\nWabula akulira kkooti y’amagye, Maj. Gen Levi Karuhanga okusaba kuno yakugaanyi n’ayabula kkooti okutuusa nga February 23, lw’anaawa ensala ye ku kukkiriza oba okugaana okweyimirirwa kwa Sejusa. Rwakafuzi yasoose kunnyonnyola nti emisango egivunaanibwa Sejusa gyekuusa ku byabufuzi nga si gya nnaggomola egiyinza okumuviirako obuteeyimirirwa.\nYawanuzza Ssemateeka mu katundu 23 (1) (C) akawa omuntu yenna eddembe okweyimirirwa era wano we yayanjulidde Loodi Meeya Ssaalongo Erias Lukwago n’omusawo mu ddwaaliro lya Case Medical Center, Dr. Deo Kizito Lukyamuzi ng’abagenda okweyimirira Sejusa.\nWabula omuwaabi omukulu owa kkooti y’amagye, Col. Kagoro Sebura yavuluze Lukwago ne Dr. Lukyamuzi nti si be basaanidde okweyimirira Genero omujjuvu owa UPDF kubanga si bajaasi ate ku bombi tekuli alina buyinza kuwaliriza Sejusa kujja mu kkooti.\nCol. Kagoro yawadde amagezi Bannamateeka ba Sejusa okunoonya Bannamagye abali ku ddala ng’erya Sejusa okujja okumweyimirira kubanga y’ebadde enkola ya kkooti y’amagye.\nKyokka Mushabe yamusomedde akatundu 219 ak’etteeka lya UPDF akalagira nti kkooti y’amagye bw’eneeba esalawo okukkiriza omuwawaabirwa okweyimirirwa, ejjanga kugoberera amateeka nga bwe gagobererwa mu kkooti ez’abantu baabulijjo.\nRwakafuzi yawadde ensonga mukaaga lwaki Sejusa asaanidde okweyimirirwa:\n1. Musajja mukulu attuludde ng’atemera mu myaka 62.\n2. Ye muntu yekka asakira famire ye ekyokulya.\n3. Alina abaana abato abakyasoma n’abehhanda b’alabirira abanyigirizibwa olw’okusibwa kwe.\n4. Tannasingisibwa musango wabula ateeberezebwa buteeberezebwa.\n5. Alina amaka ageetongodde.\n6. Tasobola kudduka kuba yamanya ku nteekateeka z’okumukwata ng’ebula essaawa ssatu kyokka teyabomba.\nKkooti y’amagye ewadde ensonga lwaki sejusa teyeeyimiriddwa Wabula Col. Kagoro yakubye ebituli mu nsonga ezo n’ategeeza kkooti nti zonna teziriimu ggumba.\nYagasseeko nti n’okunoonyereza ku misango gye kyenkana kuwedde, okuwulira emisango gye kugenda kutandika mu bwangu.\nWano Kagoro yakukunuddeyo ekiwandiiko okuva mu kitongole ky’amagye ekikessi ekya Chieftaincy of Military Intelligence (CMI) ekiri mu kunoonyereza ku misango egimuvunaanibwa nga kiraga nti ssinga kkooti ekkiriza Sejusa okweyimirirwa, ajja kutaataaganya obujulizi.\nAba CMI baategeezezza mu kiwandiiko nti Sejusa abadde mu bifo eby’obuvunaanyizibwa bingi mu magye ne Gavumenti omuli; okukwanaganya ekitongole ekikessi, omuwi w’amagezi owa Pulezidenti, omubaka wa Palamenti owa UPDF, n’ebirala nti akyasobola okutiisa abajaasi abagenda okumuwaako obujulizi kuba abasinga baaliko wansi we.\nMushabe yayambalidde Col. Kagoro nti Sejusa talina ngeri yonna gy’ayinza kutaataaganya kunoonyereza wadde okutiisatiisa abajulizi kubanga emisango egimuvunaanwa busangosango obwetobeseemu ebyobufuzi.\nSsentebe wa kkooti, Maj. Gen. Karuhanga yagambye nti ensala ye wa kugiwa nga February 23, 2016 n’alagira Sejusa azzibweyo ku alimanda e Luzira.\nOkusooka kkooti yagobye okusaba kwa balooya ba Sejusa abaabadde bawakanya obuyinza bwayo ku Sejusa nga bagamba nti takyali mu UPDF.\nMushabe yagambye nti enneeyisa ya Gavumenti ne UPDF eri Gen. Sejusa yeeraga lwatu nti yava dda mu magye n’agattako nti Sejusa alina n’omusango gwe yawaaba mu Kkooti Enkulu nga ssinga aguwangula, emisango egimuvunaanibwa mu kkooti y’amagye gibeera gifa.\nKyokka kino. Col. Kagoro yakiwakanyizza nti okuggyako nga Sejusa aleese mu kkooti ebbaluwa y’amagye ekakasa nti yawummula, akyali ofiisa ow’oku ntikko owa UPDF.\nEBYO KWERINDA BINYWEZEDDWA\nEbyokwerinda byabadde gguluggulu, ku kkooti e Makindye okuva ku ssaawa 2:00 ez’oku nkya, abantu baabulijjo omwabadde n’ehhanda za Sejusa lwe baatandise okweyiwa ku kkooti okutuuka ku ssaawa 9:30 ez’olweggulo, kkooti lwe yayabuse.\nGen. Sejusa yatuusiddwa ku kkooti ku ssaawa 4:40 mu luseregende lwa mmotoka ttaano okwabadde kabangali za Militale bbiri, bbaasi y’amakomera, mwe yabadde atudde obwomu ng’asibiddwa empingu ku mikono gyombi n’emmotoka endala.\nMu kkooti waasooseewo eyali mbega wa ISO, Capt. Emmy Katabaazi naye avunaanibwa emisango egyekuusa ku kwenyigira mu byobufuzi n’okudduka mu magye. Katabaazi muko wa Amama Mbabazi.\nABA SEJUSA BAKWATIDDWA\nPoliisi yakutte abavubuka musanvu abaabadde bazze ku kkooti y’amagye e Makindye nga bambadde ti-saati okuli ebifaananyi bya Gen. Sejusa nga balina n’ebipande.\nBaabadde mu kibinja ky’abantu abasoba mu 30 kyokka abalala beemuludde. Abaakwatiddwa baatwaliddwa ku poliisi e Katwe.


Bukedde Online - Nantaba ayimirizza okusengula ebiggya\nNantaba ayimirizza okusengula ebiggya\nAngume akyetaaga obuyambi\nEyali Minisita Isaac Musumba bamukwatidde ...\nAdded 21st April 2013\nMINISITA omubeezi ow’ebyettaka Aidah Nantaba alagidde okusengula emirambo mu disitulikiti y’e Mpigi okukoma obunaambiro n’abantu abagobwa ku bibanja byabwe okubiddako nga tewali abakuba ku mukono.\nBya ANDREW MUGONZA\nMINISITA omubeezi ow’ebyettaka Aidah Nantaba alagidde okusengula emirambo mu disitulikiti y’e Mpigi okukoma\nobunaambiro n’abantu abagobwa ku bibanja byabwe okubiddako nga tewali abakuba ku mukono.\nYabyogeredde mu lukiiko lwe yatuuzizza ku kyalo Maziba- Mulole mu kibuga ky’e Mpigi gye yasanze ng’ebiggya ebisoba mu 10 byasimuddwa, abatuuze ne bagattako n’okumulaajanira nga bwe babaleetera emirambo gye batamanyi ne giziikibwa ku bibanja byabwe.\nAbatuuze baategeezezza nti omugagga Robert Mulindwa eyagula ettaka kwe bali abadde yabagoba ku bibanja byabwe n’aleeta ne ttulakita ne zisenda emmere yaabwe yonna. Ekirala ekiruma abatuuze kwe kubaziikuza emirambo gy’abeng’anda zaabwe n’abalagira okugiziika awalala. Abamu bagamba nti abadde abaleetera n’emirambo gye batamanyi n’agiziika mu bibanja byabwe!\nMinisita yalagidde akulira poliisi y’e Mpigi, Julius Ahimbisibwe okunoonyereza ku mirambo egyo, si kuba nga waliwo abatta abantu ate ne basalawo okuziika mu nkukutu e Maziba. Yakkaatirizza nti tewali akkirizibwa kutambuza mirambo nga talina lukusa lwa kkooti.\nYalabudde n’abakulembeze abekobaana n’abagagga okusindikiriza ab’ebibanja okukikomya n’aggatako ne bannannyini ttaka obutasengula babibanja nga tebakkaanyizza.\nWano we yasinzidde okulagira abatuuze bonna abaali baagobwa ku bibanja okubiddako.\nAte omupunta Alex Kiggundu agambibwa okupima ebibanja by’abatuuze, Nantaba n’akulira poliisi evunaanyizibwa okutawuluza enkaayana z’ettaka mu ggwanga, William Kototyo yalagidde akwatibwa.\nYatwaliddwa ku Poliisi e Mpigi kyokka emmotoka ye nnamba UAQ 994D n’esangibwamu akambe, fotokopi z’ebyapa, ebbaluwa ezisaba okukola tulansifa n’ebiwandiiko ebirala.\nMagogo asiimye Bukedde okutumbula omupiira\nKirya awonye ebikomando\nEbibala bye ndya bye binnyiriza\nOmusamize asobezza ku mwana mu ssabo\nAbaana 5 baggyiridde mu nju nga nnyaabwe agenze okucakala\nSSENTEBE wa Kijabijo B mu munisipaali y’e Kira, Hannington Sseruwu Mande bamujjukizza bye yayitamu ng’atokota mukyala...


Hassan Basajjabalaba Activity - Current events involving Hassan Basajjabalaba\nHassan BasajjabalabaKampala authorities have dismissed claims by businessman Hassan Basajjabalaba that he is in possession of the land titles of Nakasero Market and Constitution Square.\nNews Quote: "Kampala authorities have dismissed claims by businessman Hassan Basajjabalaba that he is in possession of the land titles of Nakasero Market and Constitution Square." - Uganda5:35 AM - view story\nHassan Basajjabalaba is in the news with Constitution Square.5:35 AM - show stories\nHassan Basajjabalaba is in the news with Hassan Basajjabalaba.5:35 AM - show stories\nNews Quote: "City tycoon Hassan Basajjabalaba has said he is still in possession of the land titles for Nakasero Market and Constitutional Square and wants sh100b in compensation before surrendering them." - Uganda1:42 AM - view story\nHassan Basajjabalaba is in the news with Constitutional Square.1:42 AM - show stories\nNews Quote: "The Uganda Revenue Authority yesterday accused city businessman Hassan Basajjabalaba of abandoning some of his companies that owe taxes to the government to the tune of Shs2 billion." - Uganda9:00 AM - view story\nHassan Basajjabalaba is in the news with Uganda Revenue Authority.9:00 AM - show stories\nNews Quote: "URA warns Basajjabalaba over taxes." - Uganda7:13 AM - view story\nHassan Basajjabalaba is in the news with UGANDA Revenue Authority.7:13 AM - show stories\nHassan Basajjabalaba is in the news with Uganda Revenue Authority, City Square, Melbourne, Carlos Vega, Kuala Terengganu City Council\nHassan Basajjabalaba has not had any news activity this week, but thousands of other people have.\nSource:Hassan Basajjabalaba on Freebase, licensed under CC-BYOther content from Wikipedia, licensed under the GFDL


Bukedde Online - Ebizuuse ku mmotoka ya Bobi ereese akasattiro\nEmmotoka etadde ebitongole bya Gavumenti mu kaseera akazibu ku ngeri gye yayingira mu ggwanga.\nEMMOTOKA ya Kyagulanyi gye yayanjulidde abawagizi be n'abategeeza nti teyitamu masasi aleese akasattiro mu bitongole by'ebyokwerinda.\nBoofiisa abawerako babatadde ku nninga okunnyonnyola engeri emmotoka eno gye yagiyingizibwamu eggwanga nga tebategedde bigikwatako.\nAkasattiro kano kazingiddemu n'ebitongole bya Gavumenti ebirala naddala ekitongole ky'emisolo ekya Uganda Revenue Authority (URA) abakkiriza obukadde obukunukkiriza 89 ez'omusolo emmotoka eno gwe yasasula ne bagiwa n'ennamba.\nAkasattiro kano kaatandise amangu ddala nga Robert Kyagulanyi Ssentamu (Bobi Wine) afulumizza ebifaananyi ng'ali ku mmotoka eno Toyota V8 ng'ayozaayoza abawagizi be abeekozeemu omulimu ne basonda ensimbi ezaaguze emmotoka eno gye yayogeddeko nti teyitamu masasi.\nMu bigambo Kyagulanyi bye yatadde ku mikutu gye egya yintaneti yagambye nti, alina essanyu kubanga ekyatandika ng'ekirooto nga balowooza tekiisoboke abawagizi be baakituukirizza bwe bamugulidde emmotoka etayitamu masasi.\nYagambye nti baasooka kumugulira ‘jaketi' etayitamu masasi era oluvannyuma ne bamugulira emmotoka.\nEnsonda zaategeezezza nti akasattiro ak'amaanyi kali mu kitongole ekiketta munda mu ggwanga ekya ISO ne poliisi y'ensi yonna (Interpol - Uganda) be bagamba nti baalina okumanya ebikwata ku mmotoka eno mu bujjuvu nga tennaba kuyingira ggwanga, kyokka ttiimu ya Kyagulanyi n'ebakuba ddolera n'eyisaawo emmotoka.\nKigambibwa nti abamu ku boofiisa abaakunyiziddwa baategeezezza bakama baabwe nti babuusabuusa nti emmotoka eno teyitamu masasi kubanga eba kuba ng'egwa mu ttuluba eryo nti ekyo bandibadde bakiraba mangu ne batagikkiriza kuyitawo.\nBoofiisa abamu nti baatuuse n'okunnyonnyola nti emmotoka eno bw'eba teyitamu masasi, kyandiba nga baagiyingiza mu ggwanga ng'ebigiziyiza okuyitamu amasasi tebannabiteekamu, ne bagiwerekeza omukugu n'abiteeramu wano mu Kampala.\nWabula era na kino kyalese ebibuuzo nga boofiisa babatadde ku nninga okunnyonnyola ebyassibwa mu mmotoka we byayita nga tebamanyi ne biyingira eggwanga.\nObunkenke bwe bumu buli ne mu kitongole kya URA ekyasolooza omusolo ku mmotoka eno ne kigiwa n'ennamba UBJ 667F.\nEnsonda mu URA zaategeezezza nti, abakungu basatu abali mu ttabi erivunaanyizibwa ku by'amaguzi ebiyingira n'okufuluma eggwanga (customs) be baasinze okuteekebwa ku nninga. Abaateekeddwa ku nninga bakolera wansi wa Abel Kagumire akulira eby'okuyingiza n'okufulumya ebyamaguzi.\nOmwogezi wa URA, Ian Rumanyika yakakasizza nti olukiiko olwabaddewo n'agamba nti, eby'emmotoka ya Kyagulanyi babimanyiiko era baatandise okunoonyereza ekituufu ekyabaddewo.\nBwe yabuuziddwa ku ky'abakungu abasatu abaabadde bagambibwa nti bazziddwa ku bbali olw'ensonga z'emmotoka eno, Rumanyika yagambye nti, ssi kituufu era n'agattako nti, okunoonyereza kukyali kwa munda era tebasobola kubaako kinene kye bafulumya eri ggwanga okutuusa nga bamalirizza.\nENGERI MMOTOKA GYE YAYINGIDDE EGGWANGA\nEnsonda zaategeezezza nti ku nsonga y'emmotoka ya Bobi, omukungu Kagumire yawandiikidde akulira URA John Musinguzi Rujoki ng'annyonnyola engeri emmotoka eno gye yaweebwa ennamba.\nYawandiise ku Mmande nga February 22, 2021 n'annyonnyola nti emmotoka yayingizibwa munnansi wa Kenya, Fauz Khalid nga November 2, 2020.\nEnsonda zaategeezezza nti emmotoka yayita ku nsalo ya Uganda ne Kenya era yajjira ku ttaka ng'eriko nnamba za Kenya, KCY 550X era nnamba ya "Logbook" y'emmotoka ng'eri K3323207K era Fauz yasooka kusasula omusolo gw'okugivugira ku nguudo za Uganda. Yasasula omusolo gwa 88,612,027.\nKigambibwa nti aba URA beebuuza ku ba Interpol era nga January 6, 2021 ne baweereza ebbaluwa eraga nti emmotoka terina buzibu era URA n'ekolera ku bbaluwa eno okukkiriza empapula ezaaweebwayo Fauz. Empapula zaakolwako nga January 8, 2021 era ne ziyisibwa nga January 12, 2021.\nAmangu ddala nga Fauz amaze okufuna empapula ezirambika obwannannyini bw'emmotoka eno era ng'afunye n'ennamba yaayo, yateekayo empapula endala ezikyusa obwannannyini, ng'emmotoka eva mu mannya ga Fauz Khalid ng'edda mu mannya ga Robert Kyagulanyi Ssentamu.\nOkusaba kuno nakwo kwakkirizibwa nga February 18, 2021 era emmotoka n'etwalibwa ewa Kyagulanyi e Magere ku lw'e Gayaaza era n'assaako obubaka obuyozaayoza abantu ku Ssande nga February 21, 2021.\nOkuva ebikwata ku mmotoka ya Bobi Wine lwe byatandise okusaasaana ku mikutu gya yintaneeti n'emikutu gy'amawulire, abakulira ebitongole byebyokwerinda kigambibwa nti, batuula bufoofofo.\nOkufaanaganako ne URA, nabo baatuuzizza enkiiko okuzuula ekituufu ku mmotoka ya Bobi n'engeri gye yayingidde eggwanga.\nEnsonda zigamba nti, abakulira ebitongole byebyokwerinda bateereddwa ku nninga bannyonnyole omulimu gwe baabadde bakola mmotoka okuyingira eggwanga n'etuuka mu mikono gya Kyagulanyi nga tewali ategedde.\nEnsonda zigamba nti, olukiiko lw'abakulira ebitongole by'ebyokwerinda olwatudde ku ntandikwa ya wiiki, lwanenyezza nnyo ekitongole kya ISO, ekikulemberwa Lt. Col. Charles Oluka olw'obutakola bulungi mulimu gwakyo ku mmotoka eno eyogeza abantu obwama.\nEnsonda ezaategedde ku lukiiko luno zaategeezezza nti, ne UPDF ng'evunaanyizibwa ku kukuuma ensalo za Uganda nayo yanenyezeddwa obutakola kimala, wabula omwogezi wa UPDF, Brig. Flavia Byekwaso bwe yatuukiriddwa yagambye nti, ensonga z'eby'amaguzi ebiyingira eggwanga aba URA be bazivunaanyizibwako. Lt. Col. Charles Oluka teyasobose kufunika kunnyonnyola ku nsonga zino.\nKALIISOLIISO AVUDDEYO KU MMOTOKA YA BOBI\nEggulo, ofiisi ya Kaliisoliiso wa Gavumenti yasabye Bobi Wine okuvaayo ayanjule amakubo ge yayiseemu okufuna emmotoka eno.\nDayirekita akwasisa eby'empisa mu ofiisi ya Kaliisoliiso Annet Atwine yannyonyode nti Bobi Wine nga omukulembeze (akyali mubaka wa Palamenti okutuuka mu May 2021) ateekedwa okwanjula ebyobugagga by'alina nga mu mbeera eno baagala okumanya emmotoka eno eyogeza abantu obwama engeri gye yagifunye era bwe kiba nga kyamuweereddwa ng'ekirabo, nakyo akirage mu buwandiike era alage n'ekiti mwe baagimuweeredde.\nAtwine yannyonyode nti okusinziira ku mateeka abakulembeze bateekedwa okwanjula ebyobugagga byabwe eri offiisi ya Kaliisoliiso w'eggwanga ate era etteeka ly'erimu liragira omukulembeze okwanjula ekirabo kyonna ky'abeera aweeredwa ekiri waggulu w'emitwalo 10 eri ofiisi eno nga mu kino etteeka lino likwata Bobi Wine emirundi ebiri ng'omukulembeze w'ekibiina kya NUP so nga ate era mubaka wa Palamenti owa Kyaddondo East.\nBobi Wine aweeredwa okutuusa nga 31 March, 2021 okubeera ng'amaze okwanjulayo emmotoka eno nga singa kino takikole etteeka liba limukwata era ayinza okuvunaanibwa.\nAbazigu batemyetemye maama n'omwana ne bakuuliita n'omunyaga e Mpigi


Abasituzi b'obuzito batutte emidaali mu NCS...\nPULEZIDENTI w’akakiiko akavunanyizibwa ku mizannyo gya Olympics mu Uganda aka Uganda Olympic Committee (UOC) William Blick alaze okutya nti Uganda yandiwerwa mu kibiina ekiddukanya omuzannyo guno mu nsi yonna ekya FIM olw’akawayi akamu okwekutulako okukola ekibiina ekyetongodde.\nAgambye era nti ne gavumenti ng’eyita mu kakiiko akavunanyizibwa ku mizannyo aka National Council of Sports (NCS) eyinza okuwera abadigi ate nge kye kimu ku bibiina ebibadde bisinga okuddukanyizibwa obulungi mu ggwanga.\n“Kati njogera ng’omukulembeze w’emizannyo. Kya nnaku okulaba nti embera eno etuuse ku muzannyo gwa digi. Bandibadde basooka kwebuuza ne batakola buyeekera kubanga bagenze ne bakola endagaano n’amakkampuni agavuganya n’ago agateeka ensimbi mu FMU okugeza Coca Cola ate ne bategeka empaka e Busiika mu kiseera kye kimu nga ne FMU etegese Mbarara Rally,” William Blick bwe yategeezezza.\nAvumiridde n’embeera akabiina akeekutuddeko gye kakulembeza nti aba famire ya Blick beekulembeza mu muzanno gwa digi era nti be baalemesezza abakulembeze ku ludda lwabwe okuyitamu mu kulonde okwabaddewo omwezi oguwedde abadde pulezidenti Dusman Okee mwe yawanguliddwa.\n“Toyinza kuleeta bya famire mu mizannyo,” William Blick bwe yategeezezza.\n“Empaka za Africa zoolekedde okutufa. Amawanga amalala gabadde gatwegomba era okwekutulamu kijja kufiiriza nnyo eggwanga. Omuzannyo mbaddewo nga tugutumbula kati emyaka 20 naye kya nnaku okulaba nga gusasima mu myaka ebiri yokka,” Arthur Blick bwe yategeezezza.\nOkukkakkanya embeera, Pulezidenti wa FMU, Dipu Ruparelia agambye ayimirizza ekiragiro ky eyabadde ayisizza nti abavuzi ba digi bonna abeetabye mu mpake ezaategekeddwa akabiina ekeekutuddeko bawereddwa n’agamba nti okusalawo kujja kukolebwa kibiina kya FMU kyonna era n’abakubiriza okujjumbira okuteesa okwa February 25.


Bukedde Online - Engeri boodabooda gye zifuuse ez'obulabe eri abazikozesa\nSAM Katunda buli lw'alaba abayizi abagenda okutuula ebigezo by’ekibiina eky’omusanvu amaziga gamukulukuta ku mutima! Mutabani we Davis Ssenyonjo, singa naye kati yeeteekerateekera bigezo bino wabula kati kitaawe yasigala kulaba ku bifaananyi mpozzi n’amalaalo we baamuziika.\nNajjengo ng'alaga akabenje we kaamutuusa.\nSsenyonjo yafiira mu kabenje bwe yali ku boodabooda ne bato be nga bagenda ku ssomero lya Tara Primary School e Muyenga gye baali basomera.\nAkabenje akaatuga Ssenyonjo kaagwawo ku makya nga October 10, 2019 ku Nalule Road e Namuwongo nga wabula wiiki ssatu zokka okutuuka ku bigezo eby’akamalirizo.\nMuganda wa Ssenyonjo, Micheal Kazibwe ne mwannyina Shivan Nanyange bwe baali ku boodabooda bo baasimattuka n’ebisago eby’amaanyi nga kati bali ku bujjanjabi.\nKatunda omutuuze mu Tibaleka zooni e Namuwongo, bw'akunyumiza okukosebwa kwe yafuna ku bwongo tolema kumusaasira kubanga Ssenyonjo yamulinamu essuubi ery’amaanyi, ate n’ensimbi nyingi zimugenzeeko ng’alwana okutaasa obulamu bw’abaana be ababiri abaasimattuka.\nKazibwe ali mu ddwaaliro e Mulago gy’afunira obujjanjabi, wabula ng’eddagala lye yeetaaga lya ssente nnyingi.\nEky’amaanyi Katunda kye yamanya ku byaliwo ng’akabenje kagwawo kyali nti emmotoka eyabatomera yali kika kya Starlet era yasigala egenda nga na buli kati tebagikubangako kimunye.\nAte ye Joseph Mawejje muganda w’omugenzi Kamya Jjaggwe eyali avuga abaana bano, yagambye nti muganda we yabaleke n'omwana eyeetaaga okulabirira, ate ng’abadde abakwasizaako nga famire mu nsonga nnyingi, ekireeseewo eddibu ery’amaanyi.\nPeace Najjengo omutuuze w’e Bulenga mu Wakiso, bwakunyumiza engeri akabenje akaatwala obulamu bwa nnyina Justine Nanfuma, naye ne kamuleka nga mulema gye kaakyusaamu obulamu bwe n’obwa baganda be, tolema kutonnyesa zziga.\nBye bayiseemu okuva akabenje lwe kaagwawo abittottola bwati; Nga February 26, 2019, nannyuka ku mulimu ne maama nga bulijjo.\nTwakolanga ne maama e Busega we yalina ebbaala. Twannyuka ssaawa nga 6:00 ekiro ne tugenda ku luguudo okulinnya boodabooda tugende awaka nga bwe twakolanga bulijjo. Bwe twatuula, owa boodabooda n’asimbula.\nNzijukira okulaba emmotoka eyali etukubyemu ennyo amataala ne mugamba awugule ppikippiki baleme kututomera. Awo we nakoma okutegeera.\nNg'enda okuddamu okulaba ebigenda mu maaso nga tuli mu mmotoka ya poliisi etuvuga emisinde mizibu okututwala mu ddwaaliro. Ekiro ekyo twatuuka e Mulago nga nze ndimu akategeera.\nOwa boodabooda yafiirawo ate ne maama olwatuuka mu ddwaaliro teyalwawo naye n’afa! Nze okugulu kwali kumenyese era saafuna mukisa kuziika ku maama.\nObulamu bwaffe bwakyukira ddala kubanga bato bange ababiri abato okuli Joshua Kyasanku ali mu siniya esooka ne Micheal Mawagajjo ali mu siniya eyookuna, nze nnina okubalabirira.\nNamala ku ndiri ebbanga ddene, ne ntuuka ne ndaba nga nnina okukola wadde ng’okugulu kukyannuma, kubanga obwetaavu bwa ssente bwali bungi nnyo.\nNasanga bizinensi ya maama yacankalana dda nga yeetaaga kuzzaamu ssente esobole okutambula.\nNze eyali yeekolera, sikyasobola kukola mirimu nga nnyimiridde, bakasitooma balina kunsanga wano we ntudde era bwe batajja sikola! Kino kyakosa nnyo ennyingiza yange ate ng’omugugu gwe nnina munene. Eddagala ly’abasawo nalivaako wadde nga ndyetaaga nnyo.\nNg'enda yo ne balimpandiikira naye eddagala ly’amagumba lya bbeeyi ate ssente sizirina.\nSimanyi bwe naakola kubanga okugulu nkunyigisa ddagala gganda. Ennaku ezisinga obungi nsula wano ku mulimu kubanga okutambula ku kkubo nkutya olw’entiisa gye nafuna.\nOmukazi yansuulira omwana ayagala okunsibisa


Eryato libidde mu Nnyanja Nalubaale\nEryato libidde mu Nnyanja Nalubaale – Radio Simba – Ennene\nNaye abasomesa temumatira mulimba – Hon. Muruuli Mukasa\nEbbago eriggya ku bitundu by’omubiri\nCindy oli mubi nnyo ongoba otya ku siteegi – Rema K\nKatikkiro ali mu bizinga asomesa ku mukenenya\nNUP tusaanye tugisiime – Hon. Cecilia Ogwal\nMu Ssemateeka tetulina bamyuuka ba Ssaabaminisita\nKatikkiro asomesezza abayizi ku mpisa\nSsentebe alangidde Bakansala be obutategeera\nYou are at:Home » Latest News » Eryato libidde mu Nnyanja Nalubaale\nBy Mubiru Ali\t May 5, 2022 No Comments\nEryato eribadde litisse abasaabaze libidde mu Nnyanja Nalubaale mu bizinga by’e Kalangala n’omuwendo gw’abantu abatanategeerekeka mu kiro ekikeesezza olwaleero.\nKigambibwa nti eryato lino eribadde mu mbeera mbi libadde lisaabaze abantu okuva ku mwalo gw’e Kasenyi mu Katabi Town Council, mu Disitulikiti y’e Wakiso nga libwatwala ku kizinga Kisaaba mu Disitulikiti y’e Kalangala.\nOkusinziira ku Bavubi bagamba nti eryato lirabika lyafunye obuzibu oluvannyuma lwobutimba obwabadde butegeddwa okukwata ebyennyanja okuggwa mu yingina yaalyo. Moses Musiitwa nga yomu ku bavubi ku mwalo gw’e Kasenyi agamba eryato lyabidde wakati w’e Bizinga Lukuba ne Misenyi oluvannyuma lwokukubwa omuyaga ogw’amaanyi. Okusinziira ku Bavubi bagamba nti ennyanja ebaddeko omuyaga ogw’amaanyi okuva olwomukaaga lwa wiiki ewedde nga guleeta amayengo agamaanyi ku nnyanja nga balowooza nti kiyinza okuba nga kyekyavuddeko eryato okubbira.\nMusiitwa agamba nti yadde nga waliwo abavubi abatuuse amangu okutaasa naye tebalina gwebazudde nga kirowoozebwa nti abasabaze abamu bandiba nga basimatusse nebaddukira ku jjinja eddene eriri mu kitundu ekyo akabenje wekagudde.\nYe Ssentebe wa LC5 owa Kalangala, Rajab Ssemakula ne Julius Kawalya, omu ku batuuze bagamba nti eryato lyandiba nga lyabidde n’abasaabaze 20 kuba abamu bavuddeko ku mwalo gw’e Lukuba mu Kalangala.\nSsemakula agamba nti abamu ku basaabaze ababadde bagenda e Kisaaba bavuddeko ku lyato lino nebakozesa booda booda olw’embeera yobudde eyabadde embi.\nSsemakula ayongerako nti waliwo abantu abali ku mayinja agenjawulo mu nnyanja nga bagezaako okubataasa babagyeyo naye nga mu kaseera kano tebamanyi bameka abafudde. Neyabadde agolomola eryato kigambibwa nti naye yasimatuse.


Bukedde Online - Omuzannyi w’Ebinnayuganda akaabizza abantu ku mbaga ye\nOmuzannyi w’Ebinnayuganda akaabizza abantu ku mbaga ye\nOmusuubuzi atondose n'agwa n'afiirawo ng'agenda...\nOMUZANNYI wa firimu z’Ebinnayuganda, Omulangira Joel Nakibinge yakaabizza abantu amaziga bwe yalombozze ennaku gye yayitamu ng’ali mu kkomera ly’abazzi b’emisango gya nnaggomola e Nalufeenya mu disitulikiti ye Jinja .\nLoodi meeya Lukwago (ku kkono) ng’abuuza ku bagole.\nYabadde ayogera eri abagenyi abazze ku mbaga ye bwe yagattiddwa ne mukayala we Maria Bankiya ku mukolo ogwabadde mu bimuli bya meeya ku City Hall.\nYattottodde nti ennaku gye yalabira mu kkomera empitirivu yali tamanyi nti yali waakuvaayo nga bwe yagenda kubanga abantu be baamusiba nabo tebaali bantu nga kibeera kizibu okusibira mu kkomera lino n’akomawo nga togudde ddalu oba okulemala olw’engeri abaliyo gye batulugunyizibwamu okubaggyamu obujulizi.\nNakibinge yali yakwatibwa gye buvuddeko wakati mu kutegeka embaga ye n’atwalibwa mu kkomera e Nalufeenya ku misango egiteeberezebwa okuba egy’ekitujju era yatwala akabanga nga tamanyiddwa gyali.\nOluvannyuma yateebwa ku kakalu ka kkooti. Bannakibinge baagattiddwa mu lutikko e e Lubaga nga Fr. Joseph Kato ye yakoze omukolo.\nOmukolo gwetabiddwaako bannabyabufuzi omwabadde loodi meeya wa Kampala Ssaalongo Erias Lukwago, Omubaka wa Lubaga South Kato Lubwama ne meeya w’e Makindye, Ali Nganda Mulyannyama.


Yokaana Omubatiza asindika ababaka eri Yesu\n28 Mujje\tgye ndi, mmwe mwenna abakooye era abazitoowereddwa nange nnaabawummuza.\n45 Awo agenda, n'aleeterako dayimooni abalala musanvu abamusinga obubi, nabo bwe bayingira babeera omwo: n'eby'oluvannyuma eby'omuntu oyo birisinga obubi eby'olubereberye.\tBwe kiriba bwe kityo eri ab'emirembe gino emibi.\n49 N'agolola omukono eri abayigirizwa be, n'agamba nti Laba, mmange ne ba ganda\tbange!\n50 Kubanga\tbuli akola Kitange ali mu ggulu by'ayagala, ye muganda wange, ye mwannyinaze, ye mmange.\n8 endala ne zigwa ku ttaka eddungi ne zibala emmere\tendala kikumi endala nkaaga, endala makumi asatu\n57 Ne\tbamunyiigira. Naye Yesu n'abagamba nti Nnabbi tabulwa kitiibwa, wabula mu nsi y'ewaabwe, ne mu nnyumba y'ewaabwe.\nYokaana Omubatiza atemebwako\n34 Yesu n'abagamba nti Mulina emigaati emeka?\tNe bagamba nti Musanvu, n'ebyennyanja ebitono si bingi.\nAbafalisaayo n'Abasaddukaayo basaba okubalagibwa akabonero\n2 Naye n'addamu n'abagamba nti [Bwe buba akawungeezi, mugamba nti Bunaaba bulungi: kubanga eggulu limyuse.\n23 N'akyuka,\tn'agamba Peetero nti Dda ennyuma wange, Setaani oli nkonge gye ndi: kubanga tologtooza bya Katonda, wabula eby'abantu.\n11 [Kubanga Omwana w'omuntu yajja okulokola ekyabula.]\nOlugero lwa balimi mu lusuku lw'emizzabbibu\nYesu ayogera ku kufa kwe omulundi ogw'okusatu


Bukedde Online - Basena akomyawo Luwagga Kizito\nCranes;Basena atandikiddewo okwetegera Wor...\n“Buli muzannyi ali ku ffoomu emuweesa ku Cranes, ng’enda kumuwa omukisa nga ne Luwagga mw’ali.\nAugust 31 mu za World Cup: Uganda - Misiri e Namboole Ebisale; 30,000/-, 70,000/, ne 150,000/- OMUTENDESI wa Cranes, Moses Basena atandise okubaga ku nteekateeka z’okuwangula Misiri.\nEnkya (Lwakusatu) lw’asuubirwa okulangirira ttiimu gy’agenda okuzannyisa omupiira guno mu z’okusunsulamu abalyetaba mu World Cup ya 2018 e Russia.\nMu bazannyi Basena b’asuubira okuyita, ye muwuwuttanyi Kizito Luwagga eyatabuka n’eyali mukama we ku Cranes, Micho Sredojevic bwe baali mu mpaka z’Afrika ezaali e Gabon.\nOluvannyuma lw’empaka zino, Micho yategeeza nga bw’atayinza kuddamu kuyita Luwagga ku Cranes okutuusa nga yeetondedde bazannyi banne ku Cranes.\nLuwagga yagaana okukwata Micho mu ngalo bwe yamuggyaamu ku mupiira gwa Mali mu z’Afrika, Micho kye yalaba ng’okumuyisaamu amaaso ne ttiimu yonna okutwalira awamu.\nWabula ne Luwagga yali yategeeza nga bw’atagenda kuddamu kuzannyira Cranes ng’eri wansi wa Micho.\nEnsonda zaategeezezza nti Basena n’omumyuka we, Fred Kajoba batunuulidde omutindo gwa Luwagga nga mulungi nnyo nga tebayinza kumuleka bbali bwe batyo ne bakkaanya ku ky’okumulowoozaako ku ttiimu eneezannya Misiri.\nEmipiira 3, Cranes gy’esembye okuzannya (Kenya ne Senegal egy’omukwano ne Cape Verde mu z’Afrika) Micho tayise Luwagga.\nBukedde bwe yabuuzizza Basena eky’okukomyawo Luwagga agambibwa okuyisa mu eyali mukama waabwe amaaso, yagambye nti mu kaseera kano atunuulidde bitwala Cranes mu maaso era ttiimu agenda kugironda ng’asinziira ku mutindo gwa muzannyi sso si ani yasobya ani.\nAkaseera kano, twagala ttiimu kukola bulungi ekitegeeza nti tulina kusala magezi agatwongera mu maaso okusinga okutunuulira ebyayita,” Basena bwe yategeezezza.\nLuwagga azannyira mu Poli Lasi ey’ekibinja kya babinywera e Romania era emipiira etaano gye yaakazannya alinamu ggoolo 1.\nNg’oggyeeko Luwagga, abazannyi okuli; Denis Guma, Tony Mawejje, Geoffrey ‘Baba’ Kizito ne Moses Oloya, Micho yabasuula ku gwa Cape Verde ng’agamba nti tasobola kuyita bazannyi batalina ttiimu kyokka Basena agamba nabo balina omukisa okuyitibwa.\nAbazannyi ba KCCA tebakkaanyizza ku magoba ga SACCO yaabwe\nMicho anyiize n'asuula Hassan Wasswa ku gwa Ghana\nEngeri 9 eziyamba omukyala okutangira obulwadde bw'okutonnya\nAbayimbi balabudde abakyala ku fisitula


Munsonyiwe omulenzi yanzita, Munnakatemba Becky Jjuuko yetondedde abakyala, - Watchdog Uganda\nMunsonyiwe omulenzi yanzita, Munnakatemba Becky Jjuuko yetondedde abakyala,\nMUNNAKATEMBA w’ekibiina ekizannyi kya Katemba ekyatiikirivu mu Ggwanga ekya Ebonies Sulayina Nangendo amanyiddwanga Omumbejja Becky Jjuuko mu mizanyo avuddeyo ne yetondera e Ggwanga saako n’abakyala bonna olw’okubaswaza sabiiti ewedde, omuntu gwayogeddeko nti gwe yali asinga okwesiga obulamu bwe bwonna bwe yasasaanya ebifananyi bye nga ali bukunya.\nJjuuko asoose kukkiriza nti ddala kituufu ye muntu alabikira mu bifananyi ebyo, ne yetonda nti kino teyakikola na kigendererwa kyakuswaza baana bawala n’abakyala mu Ggwanga, wabula yali muganzi we emyaka 3 emabega, yeyabifulumya olw’ensonga ezitamanyiddwa.\nOno okwogera bino abadde akedde kweyanjula ku kitebe kya Poliisi mu Kampala, okwewozaako ku bifananyi bye eby’esittaza ebyasasanyizibwa ku mikutu gya mawulire wiiki ewedde.\nBwabadde ayogerako ne bannamawulire Nangendo agaanyi okwatuukiriza elinnya ly’omusajja agambibwa okusasaanya ebifananyi bino nagamba nti ensonga azikwasizza Poliisi ekole ogw’okunonyereza.\nOluvanyuma Nangendo yeyongeddeyo mu kakiiko akalwanyisa obuseegu mu Palimenti akakulirwa Dr. Annette Kezaabu Kasimbazi ne yeyongera okwetoowaza n’okwetondera abakyala, era nga eno awerekeddwako Sam Bagenda akulira ekibiina kya Ebonies.\nDr, Kasimbazi agambye nti tebagenda kumuggulako misango olw’ensonga nti alaze obwetowaze, nagamba nti bagenda kumutwala mu bifo awawummulirwa saako n’okubuulirira okwenjawulo asobole okukakkana.\nBecky obwedda bino byonna aby’ogera nga amaziga gamuyunguka era alabise nga muboteevu nnyo.\nEbitongole by’obwanakyewa 13 by’akunonyerezebwako ku ngeri gye biyingiza ensimbi mu Ggwanga\nRwanda: Foreign minister Sezibera hospitalised in Nairobi


By Abu Batuusa\nNnamukadde Teddy Nakirijja 75, nnamwandu w'omugenzi Disan Mukasa yeekubidde enduulu mu ofiisi y'omukulembeze w'eggwanga okumutaasa ku baana abamugoba ku ttaka lya bbaawe.\nNnamwandu Teddy Nakirijja.\nKu Ssande, State House yasindise Nashan Bwogi okutabaganya abantu bano ng'era olukiiko lwabadde ku kyalo Mpooma -Mukono Town Council awali ettaka lino.\nOlukiiko we lwaggweredde nga nnamukadde n'abaana batuuse kunzikkiriziganya nga bagenda kuteekawo embeera y'okugabana ettaka lino okwewala okuyiwa omusaayi. Nnamukadde abadde n'abaana be okuli: Rebecca Nassali 60, John Misango Lukwago 52 ne Patrick Katumba Lugajju 44.\nAbamu ku bantu abaabadde mu lukiiko.\nKigambibwa nti ettaka lino omugenzi Disan Mukasa yaligula mu 1959 ku mugenzi George Wilson Ssali. Ku ttaka lino Ssali kwe yali aziika abantu be era ne bateesa ne Mukasa n'amukutulirako ekitundu waaziika.\nKyokka abaana ba Ssali okuli: James Tamale, John Bunjako, Kafeero, Ssekitoleko, Nantongo n'abalala baalaba Mukasa afudde kwe kutandika okutulugunya ffamire ya Mukasa nga bagamba nti ettaka lyabwe era we baziika. Baddukira mu kkooti bagobemu abenganda za Mukasa.\nNashan Bwogi yalagidde abaana ba Ssali babaweeko ekitundu ku ttaka lino kyokka ku ludda we baziika. Olukiiko luno lwetabiddwaamu looya Benard Kyobe owa sayidi ya Mukasa,abakulembeze b'ekyalo n'abatuuze.


Omutuuze w’e Kanyanya afiiridde mu Amerika...\nHaji. Nasser Lubega, yafudde ku makya g’Olwokutaano oluvannyuma lw’emyezi mukaaga ng’aba famire balwana okumufunira obujjanjabi obusinga okuba obw’amaanyi, kyokka embeera ng’egenda bugenzi mu maaso kutabuka.\nMuganda we, Haji Swamadu Bakaayana Musoke yagambye nti baasooka kumutwala e Bangkok mu Thailand bwe byalema ne bamutwala e Buyindi, wabula nayo ne birema ne bamutwala e Yitale nga nayo embeera eyongera kuba mbi ne bamuzza e Spain kyokka era nga tebalabawo njawulo kwe kubalagirira eddwaaliro e Cairo mu Misiri ne bamutwalayo, wabula embeera n’eyongera kwonooneka.\nKigambibwa nti nga bali mu ddwaaliro ly’e Cairo nga n’embeera egaanyi okutereera, Haji Lubega yategeeza aba famire nti awulira akooye okumuzunza mu malwaliro era n’abagamba bamuzze mu Uganda waakiri afiire ku butaka.\nKino aba famire baasooka kukiwakanya, wabula omulwadde nti n’alemerako nnyo era mu kusoberwa ne bakkiriza omulwadde kye yali alemeddeko eky’okumuzza mu Uganda.\nMu kumuzza baamufunidde ennyonyi eyamuggye e Misiri era ne bamutuusiza e Ntebe mu ddwaaliro eriyitibwa Entebbe Memorial Hospital we yamaze wiiki ssatu n’afa!\nAba famire bagamba nti Haji Lubega yasooka kutawaanyizibwa mu lubuto, emmere esinga n’agivaako olwo n’atandika okulya ebivaavava (greens) kumpi ne bifuuka emmere ey’ekyemisana n’ekyeggulo.\nMu kiseera ekyo waaliwo okusika omuguwa naddala nga kuva mu bamu ku ba famire y’omugenzi Wilberforce Wamala Ssendeeba gwe baatemulira mu makaage e Mutungo mu Kampala.\nAmaka g’omugenzi Nasser Lubega (mu katono waggulu) abadde nnannyini ssomero lya Kabojja Junior School.\nMu butali bumativu obwava ku ludda lw’abamu ku ba famire ya Wamala, abamu ku booluganda lwa Lubega we baatandikira okuteebereza nti osanga ebirwadde ebyali bitawaanya Haji byandibaamu obutwa.\nAbamu baatuuka n’okulowooza ku ntalo za bizinensi, ffitina n’enge mu bamu ku bantu ababadde batakwatagana bulungi ne Haji Lubega.\nKyasalwawo atwalibwe mu ddwaaliro ebweru w’eggwanga bazuule ekituufu. Kigambibwa nti bwe baamutwala mu ddwaaliro ly’e Bangkok mu Thailand gye baakizuulira nti obulwadde obwali bumumazeeko emirembe bwali bwakwata ku kibumba era oluvannyuma abasawo ne bafulumya lipoota ng’eraga Kkansa wa ku kibumba.\nWadde Haji Lubega abadde afuna obujjanjabi obw’amaanyi, kyazuulwa nga Kkansa yali yasensera nnyo ekibumba era oluvannyuma yasaasaanye n’atuuka ne ku mawuggwe.\nAbakozi ku ssomero lya Kabojja Junior School e Kololo baaguddemu ekiyongobero n’okuwandiika abayizi abagenda okutandika olusoma olutandika nga February 3, 2020 ne kuyimirira, nga bafunye amawulire nti nnannyini ssomero afudde.\nKu miryango gyonna egiyingira mu ssomero, kwateekeddwaako ebipande ebitegeeza abagenyi n’abazadde abaleeta abaana nti, ofiisi zaggaddwa olw’okufa kwa Lubega okutuusa ku Mmande nga January 27, 2020.\nOmu ku basomesa be twasanze ku ssomero ng’ali mu nnaku yagambye nti, embeera ya Haji yatabuka mu August w’omwaka oguwedde, era amaze emyezi mukaaga nga bamutambuza mu malwaliro ag’enjawulo mu mawanga g’e Bulaaya, Asia ne Afrika naye ng’embeera tetereera.\nYagambye nti we baatwalira Lubega ng’amaze ekiseera nga yava ku mmere enfumbe n’atandika kulya bivaavava na bibala. Nti yateranga kusiibirira ‘carrot’, nnakati atali musiike n’ebibala naddala 'water melon.'\nWiiki ssatu emabega baategeezebwa nti Haji Lubega yali akomezeddwaawo, naye ng’akyetaaga okusabira ennyo kubanga embeera nti yali tesanyusa.\nAmakaage amakulu gali Garuga ku lw’e Ntebe kyokka abadde n’amalala e Kololo okuliraana essomero lye erya Kabojja Junior School lye yatandika mu 1998.\nYagambye nti Haji Lubega mu kwogera yamugamba nti, “Mugenda kukola ebigezo bya PLE nga siriiwo naye mube bagumu.”\nOkiror nti yamuddamu nga naye amugumya nti buli kimu kijja kutambula bulungi era kyamusanyusizza okuba ng’abayizi baayise bulungi. Eky’omutawaana, Haji Lubega yafudde nga waakayita wiiki emu ng’ebyava mu bigezo bimaze okukomawo.\nALESE EBYOBUGAGGA MU UGANDA N’EBWERU\nLubega, abadde musajja munnabyanfuna eyakuguka mu bya bbanka era y’omu ku baatandika Greenland Bank ng’ali wamu ne banne abeegatta ku mugenzi Dr. Sulaiman Kiggundu era y’omu ku baali baddukanya Bbanka.\nYalina emigabo mu Kabojja International kyokka oluvannyuma yatunda emigabo egyo era n’atandika Kabojja Junior School e Kololo nga kati ly’erimu ku masomero agasinga amaanyi mu Kampala. Mu kiseera ekyo, Greenland Bank yali etandise okufuna ebizibu.\nOkiror yagambye nti, baatandika n’abaana 72 bokka wabula kati balina abayizi 1,500.\nAbadde alina ebyobugagga ebiwerako okuli amayumba 2 e Kololo ku Mackenzie Close ku poloti nnamba 23 n’amalala gali ku plot 51 kw’ossa e Garuga ne mu Kampala nga kw’ogatta n’ebyobugagga ebirala by’alina e Bungereza.\nAbanene bangi baagenze e Kibuli mu kusaalira Haji Lubega, wabula bangi amaziga gaabayiseemu nga bajjukira emirimu Lubega gy’akoledde Obusiraamu n’eggwanga lyonna okutwalira awamu.\nOkusaala okwatandise ku ssaawa 5:00 ez’oku makya g’Olwokutaano kwakulembeddwa Supreme Mufti, Sheikh Kasule Ndirangwa eyagambye nti, Lubega abadde Musiraamu ow’amazina, omwesigwa ate ng’ayagaliza era abadde ekyokulabirako ekirungi eri abalala.\nYagasseeko nti, abadde musajja mufunyi, alina ssente ate ng’agabirako abalala. Abadde atikka emmere ku mmotoka n’agitwala mu masomero ga UPE e Butambala n’agaba. Abadde ateeka ekitiibwa mu bantu era abadde muyivu ng’obuyivu bwe abakukozesa okuzimba abalala.\nObubaka bwa Katikkiro wa Buganda bwasomeddwa omumyuka wa Katikkiro asooka, Haji. Twaha Kawaase n’agamba nti, abadde musaale nnyo mu kutumbula eby’enjigiriza mu ggwanga ate nga mukwano nnyo gw’Omulangira Kassim Nakibinge era bingi byakoze okukulakulanya abantu mu Buganda ne Uganda yonna.\nLubega y’omu ku beetaba mu kutegeka embaga y’Omulangira Nakibinge mu December 2009 era babadde ba mukwano ffa nfe.\nOluvannyuma omulambo gwatwaliddwa e Gombe mu Butambala, gye bazaala Haji Lubega era basoose kusoma dduwa ku ssaawa 7:00 ez’emisana n’oluvannyuma ne baziika ku ssaawa 10:00 ez’akawungeezi.


Poliisi ya France yakuwerekera evvu ly'omuyimbi Oryema - Radio Simba, The Best Luganda Station in the World !\nPoliisi ya France yakuwerekera evvu ly’omuyimbi Oryema\nMukyala w’omugenzi Geofrey Oryema Omuyimbi ow’erinnya eyafiira e France agamba nti bateekateeka okuzza evvu lye mu Uganda nga bakuumibwa Poliisi ya France.\nKino kize oluvannyuma lw’Olukiiko lw’abataka mu Acholi okulabula ab’ennyumba ya Erinayo Wilson Oryema obutayokya mubiri gwa Oryema oba okuzza evvu singa baba bamwokyeza ku ttaka lya Acholi.\nOlukiiko olwakuremberwamu Rwot David Onen Achana II nga ono yemukulembeze ow’ennono owa Acholi agamba nti kino tekikirizibwa era kikyamu mu buwangwa bwa Acholi.\nKino kyaletera Family ya Oryema okuddukira mu Kkooti enkulu e France nga bawakanya ekiraamo kya Oryema mweyagambira nti bookyanga omubiri ggwe wabula omusango negubasinga. Bwebatyo nebagamba nti lwakiri evvu lye literekebwe mu nnyumba ye e Paris mu France wabula Namwandu we nakiwakanya nasaba Poliisi ya France emuwe obukuumi atwale evvu lya Oryema balisasaanye mu Anaka ne Soroti gy’azaalwa nga bweyalaama. in accordance with Oryema’s will.\nAbamerika bangi abaagala okusiga ssente mu Uganda naye batya obuli bw’enguzi obukudde ejjembe.


Bukedde Online - Zari atunze ebya Ssemwanga ssezaala n’atabuka\nAtutte essomero mu kkooti lwa muyizi munne...\nKkooti esazeewo ku bagagga abakaayanira ebizimbe...\nLuyinda yafunye Bannamateeka e South Afrika okubalungamya ku ngeri gye bayinza okweddizaamu ebintu bya Ssemwanga\nKITAAWE wa Ivan Ssemwanga omuto, Herbert Luyinda yagenze kipayoppayo e South Afrika oluvannyuma lw’okutegeezebwa nti Zari ali ku bintu bya Ssemwanga abitunda okubimalawo.\nLuyinda yagenze ku lunaku lwennyini nga baziika nnyina wa Zari, ng’ekyamututte kulaba ngeri gy’aggya Zari mu bintu bya Ssemwanga okubiddukanya akole enteekateeka empya ez’okubirabirira bikuumibwe okutuusa abaana bwe banaakula.\nAba famire ya Ssemwanga abali mu South Afrika be baayise Luyinda nga bamutegeezezza nti ku ngeri gye balaba Zari yeeyisaamu, bwe watabaawo kikolebwa ebintu byonna ajja kubitunda abimalewo abaana baviiremu awo.\nSsemwanga bwe yali ku mmotoka ye Lamborghini.\nKyokka Zari bwe byamugudde mu matu nti Luyinda agenze South Afrika, naye olwamaze okuziika nnyina n’alinnyirawo ennyonyi n’ayolekera South Afrika bubeefuke n’aba famire ya Ssemwanga ku byobugagga by’omugenzi.\nLuyinda e South Afrika yatuuseyo ku Ssande era ku Mmande ya wiiki eno yatuuzizza olukiiko mu maka g’omugenzi Ssemwanga e Waterkloof mu Pretoria olwetabiddwaamu abamu ku ba famire nga bakulembeddwaamu King Lawrence abaamulombojjedde embeera Zari gy’abayisamu omuli n’obutabawa mukisa kumanya bigenda mu maaso ku masomero g’omugenzi.\nZari era bamulumiriza okugaana akakiiko ak’abantu abana (4) naye kw’ali akaalondebwa famire okuddukanya emmaali y’omugenzi n’okuva ku bye bakkiriziganyaako ne famire, nga kati akola by’ayagala awatali kukubwa ku mukono.\nBaganda ba Ssemwanga baamenyedde Luyinda emmotoka ez’ebbeeyi ezaali ez’omugenzi, Zari z’azze atunda ensimbi zonna n’azeekomya ng’ali ne bba, omuyimbi Diomand Platnamz.\nKu zino kuliko; Lamborghini, BMW X6 ne Range Rover Sport abooluganda lwa Ssemwanga gye bagamba nti yagitonera bba Diamond y’agicakaliramu.\nLuyinda ng’abuuza ku Zari mu lumbe lwa nnyina ku Lwokutaano oluwedde.\nZARI AZZIZZA OMULIRO\nBwe yatuukiriddwa, Zari yagambye nti ekisinga okumubobbya omutwe, ye famire ya Ssemwanga okumulwanyisa n’awera nkolokooto nti ne bwe kinaaba kiki tajja kubakkiriza kuddukanya bintu bya Ssemwanga kubanga tebalina busobozi bubiddukanya.\n“Olw’okuba tebanjagala kati batandise kunkonjera naye olutalo lwe balwana njagala bakimanye nti tebasobola kuluwangula.\nSsemwanga ng’akyali mulamu talina waaluganda yadde n’omu gwe yayingiza mu byabugagga bye. Emmaali yonna y’abaana si ya baaluganda nga bwe baagala,” Zari bwe yategeezezza ku ssimu.\nYagambye nti, mu kuziika nnyina yawulidde aba famire ya Ssemwanga nga balumiriza nti ensimbi ezijjanjabye nnyina zibadde za Ssemwanga kye yagambye nti si kituufu kubanga naye Zari ng’omuntu akola ate alina mikwano gye egiyinza okumuyambako.\nKu nsonga eno, Zari yannyonnyodde nti emmotoka ekika kya Lamborghini, Ssemwanga yagenda okufa nga yagitunda dda ate Range Rover Sport yategeezezza nti eno Ssemwanga yagirekako ebbanja lya bbanka era olw’okutya bbanka okugitwala ssinga erinnya ku luguudo, yasalawo okugikweka okutuusa ssente ezibanjibwa bwe ziriggwaayo kuba azisasula mpola.\nWabula yakkirizza eky’okutunda mmotoka emu ekika kya BMW X6 ng’agamba nti erudde ng’etudde awaka kubanga ne Ssemwanga we yafiira yali takyagivuga n’asalawo okugitunda agulemu mmotoka za kabangali bbiri zikole emirimu gy’essomero.\nZARI NE KING LAWRENCE BEERANGIDDE\nZari alumiriza King Lawrence omu ku booluganda lw’omugenzi nti y’akuma omuliro mu lutalo olumugguddwaako n’okuwa Luyinda amagezi, ky’ayise okumuwubisa.\n“Byonna ebigenda mu maaso nkimanyi King Lawrence y’abikola kubanga okuva Ssemwanga lwe yalwala, yasala olukujjukujju okwagala okugabana ku byobugagga by’omugenzi nze ng’omu kye nagaana,” Zari bwe yategeezezza.\nWabula King Lawrence naye gwe twatuukiridde ku ssimu e South Afrika, yawakanyizza eby’okwagala okugabana ku mmaali y’omugenzi n’agamba nti ky’ayagaza Zari kiri kimu kugoberera kyasalibwawo mu famire ku ngeri y’okukuumamu ebintu by’omugenzi.\nEttabi lya Brooklyn City Colleges ekkulu, erimu ku masomero ga Ssemwanga.\nKing Lawrence era awakanyizza Zari ku mabanja g’agamba nti Ssemwanga yagaleka n’agamba nti kano kakodyo ka Zari kuliirako ssente nga yeefuula aliko amabanja g’asasula.\nKing Lawrence yasoomoozezza Zari nti ddala bwe kiba kituufu nti omugenzi yaleka amabanja, aleete olukalala bw’abantu ababanja na ssente mmeka ze babanja abisse ku mmeeza bitunulwemu.\nOlwaleero Luyinda ayise olukiiko e South Afrika gy’ali batuule nga ne Zari mw’ali bannyonnyolegane ku bigenda mu maaso n’oluvannyuma basalewo eky’enkomerero.\nLuyinda yafunye Bannamateeka e South Afrika okubalungamya ku ngeri gye bayinza okukwatamu ensonga zino.\nEbizibu Zari by'ayitamu n'obuvunaanyizibwa bwe yeetisse


Bukedde Online - Bp. Luzinda akubyewo basatu omulundi gumu ne yeebaza Katonda\n▶ TAASA AMAKAGO: OKUTALAKA MU BUSIRAAMU KYE KI?\n▶ Gavumenti etongozza sitampu za LC1 empya\n▶ Owa LDU bamukwatidde mu bubbi\nOwa Hippos ajja kusinga Onyango mu ggoolo - Nnyina\nBp. Luzinda akubyewo basatu omulundi gumu ne yeebaza Katonda\nMuseveni ali China mu lukuηηaana lw'ebyobusuubuzi\nNambooze atwalibwa South Africa\nOmulabirizi w’e Mukono eyawummula, Elia Paul Luzinda Kizito (72) ne kabiitewe Florence beewuunyisizza abantu bwe babayise mu kusaba okw’okwebaza Katonda eyabawa ezzadde ely’abaana basatu lumu ku myaka gye baliko egy’okuwummula.\nOkuva ku ddyo, Canon Balamaze, Provost Ssebudde ne Rev. Amos Namwanja nga basitudde abaana wakati mu kusaba.\nBangi ku baakungaanye mu kusaba kuno baasooka kulowooza nti byakusaaga, emyezi esatu egiyise bwe baafuna obubaka obutegeeza nti omulabirizi Luzinda ku ffamire ye yali agasseeko abaana abalala basatu ab’omu ntumbwe ze.\nOlw’okuba bangi babadde tebafunanga mukisa kulaba ku baana bano, omulabirizi bwe yabayise mu kusaba okw’okwebza enkoko baagikutte mumwa.\nOkusaba kuno okwabaddewo ku Ssande olw’eggulo kwabadde mu maka ga Bp. Luzinda agansangibwa e Ngandu mu munisipaali y’e Mukono.\nKwakulembeddwa Provost wa Lutikko, Rev. Canon John Ssebudde ng’ayambibwako Rev. Canon Edward Balamaze ow’obusaabadinkoni bw’e Ndeeba, Rtd. Rev. Canon Yusuf Tubwomwe, Rev. Canon Enos Kagodo Kitto n’abalala.\nCanon Kagodo nga ye ssaabadinkoni w’e Seeta ye yabuulidde n’asiima omulabirizi Luzinda olw’okusalawo okwebaza Katonda olw’ekirabo kino ekijjidde ku myaka ng’oba oly’awo omuntu atalina kukkiririza mu Katonda yandibadde takyakisuubira.\n“Tekyali kiseera kyangu nnyo ng’abaana abo baggya mu nsi muno. Kye tuva tusaanidde okwebaza Katonda akola ebikulu, awanirira era atalyazamaanya ate akolera mu budde obutuufu,” Kagodo bwe yategeezezza.\nOno yatenderezza maama w’abaana bano olw’obuvumu bwe yayolesa okusitula olubuto olw’abaana abasatu sso nga n’olw’omwana omu abamu lubazitoowerera ne batuuka n’okwevuma ensi.\nMu kusaba wakati, abaana baafulumiziddwa mu nnyumba okubasabira nga wano abantu we baafunidde omukisa okujja okubalabako.\nAbaana bano buli omu yatuumiddwa amannya ana, okuli; Mercy Ezelesi Tulina Ndyowa, Grace Edith Mubeezi Nattembo ne Peace Elizabeth Atwagala Nsuutwa.\nBp. Luzinda yawasa Florence mu mwaka gwa 2011 oluvannyuma lw’okuba nga mukyalawe Margaret Kizito yali yafa mu kiseera ng’anaatera okuwummula obuweereza ng’omulabirizi w’e Mukono. Ye Luzinda abadde n’abaana abakulu ddala abaazaala edda ne baana bannaabwe naye nga ye kabiitewe Florence abadde eby’omwana bw’aluma abiwulira mu ngero.\nBwe yatuuse okwogera, maama w’abaana Florence Luzinda yawuniikirizza abantu ng’abattottolera ebbanga ly’abadde amaze ng’asaba Katonda ekirabo ky’omwana nga tannamuddamu.\nBaluzinda nga bali mu ssanyu.\nFlorence yategeezezza nga bwe yafumbirwa mu mwaka gwa 2011 nga buli omu amutunuulira n’okumuyisaamu emimwa kyokka ng’emyaka musanvu mu bufumbo, abadde mu bulamu bwe bwonna talozanga ku ssanyu lya mwana.\nWadde nga yattottodde essanyu ly’ayitamu oluvannyuma lwa Katonda okumuwa ekirabo ky’abaana abasatu olumu, yategeezezza nti naye yayita mu kiseera kizibu ddala n’olubuto.\n“Ennaku zino nfukamira okusaba Katonda ne ngamba nti oba nsabe ki, ebigambo byanzigwako nasigalira kumwebaza bwebaza nti weebale. Temuyinza kumanya kye nnali mpitamu, nze nnali sizaalanga ku mwana ku myaka gyange, era nga nneebuuza Katonda lwaki ebyange biggya luvannyuma.\nNagenda okufumbirwa omulabirizi nga buli omu yeebuuza nti y’oyo yalindanga ki? Kaakati bwe nnafumbirwa, mmanze musanvu mu bufumbo, ng’era abantu bagamba nti y’oyo yaba ki? Wabula nasigala nkaabirira Katonda nga mmusaba ekirabo ky’abaana.\nNawanga obweyamo obwa buli kika, ebya Katonda bizibu, yagamba nti emyaka nga bwe gibadde gikuyiseeko, ka nkuwe abaana basatu,” Florence bwe yannyonnyodde.\nOno era yagambye nti wakati mu ngeri ey’eky’ewuunyo, bwe yafuna olubuto yasooka kukitwala nga kyama ng’atya sitaani okumuswaza oba oly’awo ne bitabeera bituufu oba olubuto ne lutasobola kukula wabula nga yeebazizza Katonda olw’okumuwanirira n’olubuto olw’abaana abasatu wadde ng’ate ekiseera kye yayitamu eky’olubuto nakyo kyali kizibu nnyo.\nYakuutidde abawala abato obutapapira byabufumbo ng’ekiseera ekituufu tekinnatuuka ssaako abo abafumbiddwa abaana ne bababula obutageza kugenda mu basawo baganda kunywa nzaalo n’agamba nti enzaalo ezo zirina ebizibu bingi ebijja nazo.\nNe Bp. Luzinda yategeezezza nti engeri Katonda gy’amuyisizza mu kiseera ekyo, akizudde nga musajja omu ku bagagga abali mu Mukono kuba asobodde okuvujjirira kabiitewe ensimbi zonna n’okutuuka olwaleero.\nDr. Joseph KAfuuma omu ku basawo abaabudaabuda Florence okuviira ddala ng’ali lubuto n’okutuuka okuzaala yagambye nti mu kusooka ssikaani yasooka kulaba baana 4 wadde ng’ate oluvannyuma bwe baagenda bongera okumwekebejja ne balyoka balaba nga bali basatu.\nAbantu ab’enjawulo boogedde ku ky’amagero kino. Ye Bp. Kupliano Dunstan Bukenya asabye Bp. Luzinda olw’okuzaala abaana abasatu atuumibwe erinnya lya Ssebaana ate mukyala we atuumibwe Nnabaana.\nYe Rev. Canon Capt. Titus Baraka yagambye nti Katonda yakiraba ng’obwa oly’awo wadde Luzinda mulabirizi, nga ssinga amuwa abaana abasatu ayinza okutendewalirwa okubaako obulombolombo bw’Abaganda bw’atuukiriza obwekuusa ku balongo bwa’tyo n’asalawo amuwe basatu ebyo biveewo.\nAmatooke ngakolamu 2,000,000/- omwezi\nAb'e Kawanda basomesezza ku kitooke ekipya ekya Kiwangaazi\n▶ Gavumenti etongozza si...\nGAVUMENTI entongozza sitampu z'ebyalo, minisita wa Gavumenti ezeebitundu Raphael Magyezi n'alabula abakulembeze...\n▶ Owa LDU bamukwatidde mu...\nOMUJAASI wa LDU bamukwatidde mu kibinja ky'abakukusa amasanga n'ebitundu by'ensolo z'omu nsiko eby'omuwendo. ...\nOwa Hippos ajja kusinga Ony...\nFLORENCE Acieng, nnyina wa ggoolokipa wa Hippos (ttiimu y'eggwanga ey'abali wansi w'emyaka 20), agambye nti mutabani...\nGavumenti yaakuwa abantu 30...\nGAVUMENTI eyanjudde enteekateeka okuddamu okugabira amaka 300,000 mu byalo amasannyalaze okutandika ku Mmande ya...


Bukedde Online - Museveni alabudde bannabyabufuzi abasosola mu mawanga n'eddiini\nKadaga mwennyamivu olwa Busoga okukola obubi...\nAmagye gasaanyizzaawo ofiisi za Boda boda...\nPULEZIDENTI Museveni alaze Bannayuganda akabi akali mu kuzannyira eby’obufuzi ku musingi gw’amawanga n’amaddiini n’agamba nti kye kimu ku byavaako obutabanguko bw’omu myaka gy’enkaaga.\nPulezidenti Museveni ng'akutte mu ngalo z'omwana Janet Mercy Anyait eyasangibwa ayonka omulambo gwa nnyina eyali attiddwa Abakaramoja\nMuseveni yagambye nti oluvannyuma lw’okulaba ng’ebyobufuzi bya 1965 byesigamiziddwa ku mawanga na madiini ng’ekibiina kya DP kyesigamye ku Bukatuliki, UPC ku Bapolositante ne Kabaka yekka nga kya Baganda, Abapolositante baalabula gavumenti eyaliwo nti kyali kigenda kuleeta obuzibu kyokka n’etawulira.\nEra waayitawo akaseera katono Obote n’atandika okulwanyisa Ssekabaka Muteesa era gavumenti ya UPC yamala n’egwa mu 1971 nga Amin agiwambye.\nBino Museveni yabyogeredde ku mukolo omubaka w’essaza ly’e Usuk e Teso mu buvanjuba bwa Uganda , Peter Ogwang , kwe yaweereddeyo ebintu bye yasuubiza abantu nga yeesimbyewo ku bubaka.\nMuseveni yagambye nti NRM kibiina ekitunuulira eby’obufuzi ng’okuvuganya kw’ebirowoozo ng’asinga y'awangula n’agamba nti abazannya eby’obufuzi balina okuwa abantu omukisa okukubaganya ebirowoozo basobole okwesalirawo obulungi.\nMuseveni era yagambye nti mu kulwanyisa Idi Amin waliwo abantu abaali bawagira atemulwe abalala ne bakiwakanya era abaakiwakanya be baawangula. Amin oluvannyuma yawambibwa n’afiira mu buwangunguse mu myaka gy'e 2000.\nKu nkulakulana Museveni yagambye nti ebintu bajja kukwata mpolampola kuba ne Katonda ebintu byonna teyabitonda lunaku lumu.\nMuseveni yalagiddwa omwana Janet Mercy Anyait eyasangibwa ayonka omulambo gwa nnyina eyali attiddwa Abakaramoja. Kati ali mu siniya esooka.


Bukedde Online - Omugagga Samona bamututte mu kkooti\nOmugagga Samona bamututte mu kkooti\nSamona ng'ava ku kkooti e Makindye\nOMUGAGGA Ssalongo Kasawuli Mukasa amanyiddwa nga Samona, atwaliddwa mu kkooti y’amaka e Makindye lwa kugaana kulabirira baana ba mukyala we Lilian Nafula Nalongo bwebaayawukana emyaka ena e Mabega.\nKiddiridde eyali Nalongo we, Lilian Nafula Nalongo okuddukira mu kkooti y’amaka e Makindye wiiki eno nga yeemulugunya ku Samona okulemera abaana baabwe abasatu okuli; Alexis Mukasa 6, Adriana Nakato 5 ne Henry Wasswa 5, naalemwa okugoberera ekiragiro kya kkooti ekiragira Samona okubeera n’abaana mu luwummula ate ye nnyaabwe Lilian Nafula abeere nabo mu biseera by’okusoma.\nMukyala wa Samona gweyayawukana naye Nafula Nnalongo ku kkooti e Makindye\nNafula agamba nti, Ssalongo Samona yatwala abaana mu December w’omwaka oguwedde nga baakawummula okuva ku ssomero lya Kampala Kindergarten gyebabadde basomera, nti kyokka oluwummula bwerwaweddeeko ate nabalemera nga ne ku ssomero tebaliiyo kyagamba nti, kikontana n’ekiragiro kya kkooti kyeyawa nti Nafula yaalina okubeera n’abaana mu biseera by’okusoma, kwekuddukira mu kkooti emuyambe.\nOmugagga Samona mu kkooti abadde awerekeddwaako abantu ab’enjawulo, wabula omulamuzi Richard Kamba abadde mu musango guno agambye nti, waakuwa ensala y’omusango ku lw’okubiri lwa wiiki ejja olw’obukulu bw’ensonga y’okusoma kw’abaana.\nBwebafulumye kkooti, Nalongo Nafula afukamidde wansi natambuza amaviivi nga yeegayirira eyali bba Samona okumuwa abaanaabe kuba bwe bulamu bwe, wabula nga ye ng’atambula butambuzi okweyongerayo, ekimuleetedde okukaaba aga jjulujulu.\nNnalongo ng'akaabira ku kkooti oluvannyuma lwa Samona okumumma abaana be okubeera nabo\nNafula ne Samona bamaze ebbanga lya myaka ena nga baawukanye olw’obutabanguko mu maka nga Nafula agamba nti omugagga Samona yali amutulugunya omwali; okumukubanga emiggo buli kaseera namutuusaako ebisago eby’amaanyi.\nGeorge Musisi, looya wa Nafula agambye nti alina essuubi nti Nlaongon agenda kuddizbwa abaana be nategeeza nti balinze nsala ya mulamuzi ku lw’okubiri balabe ekiddako.\nOwa LC bamutaddeko bya kuluka ddiiru okutta Nagirinya\nKola obumeeza mu mipiira gy'emmotoka\nAkozesa kasasiro okuwunda ebintu mw'afuna ssente


Bukedde Online - Bannabyamizannyo abaliko obulemu beennyamivu\nBamusaayimuto bawangulidde Uganda emidaali...\nTtiimu ya Uganda ey'emisinde esiibuddwa\nAdded 30th July 2017\nBannabyamizannyo abaliko obulemu beekubidde enduulu mu gavumenti etunule mu kiwandiiko kye baatwala mu Palamenti mu kaweefube w’okulwanirira eddembe lyabwe mu mizannyo.\nDAVID Emong (wakati) ng'ali n'abakungu b'emizannyo gy'amalema. Ku kkono ye Bumaali Mpindi pulezidenti w'ekibiina kya Uganda Paralympics Committee ate ku ddyo ye Edson Ngirabakunzi akulira ekibiina ekigatta abalema ekya UUDIP nga baabadde ku wofiisi w'ekibiina ekyo e Ntinda, July 27 2017. (ekif:Silvano Kibuuka)\nBalaze obwennyamivu nti gavumenti yabawadde ssente za muzannyi omu yekka David Emong ne baleka ttiimu y’abazannyi 15 eyali etendekeddwa.\nBawadde ekyokulabirako nti Rwanda yatutte abazannyi 25, Kenya 60, South Sudan 10 ne Tanzania 15.\nBabadde ku kitebe kyabwe ekya National Union of Disabled Persons of Uganda (NUDIPU) we babadde baaniririza omuddusi David Emong eyawangudde omudaali gwa zaabu mu mpaka z’ensi yonna eza World Paralympics Championships ezaabadde mu kibuga London nga July 14 omwezi guno.\nAkulira NUDIPU, Edson Ngirabakunzi ategeezezza nti mu bye baasaba gavumenti mulimu okubawa ekifo ku kakiiko akaddukanya emizannyo mu ggwanga aka NCS, minisitule okutegeka emizannyo gy’amasomero egy’abalema, okubateeka ku bajeti mwe bafunire ensimbi butereevu n’ebirala.\n“Twetaaga obukadde 800 okuddukanya ekibiina kya Uganda Paralympics Committee okutendeka abazannyi, abatendesi , okugula ebikozesebwa n’ebirala,” pulezidenti wa Uganda Paralympics Committee Bumaali Mpindi bw’ategeezezza.\nYayongeddeko nti bagenda kuddayo mu Palamenti bongere okwekubira omulanga.


Bukedde Online - Ssentebe bamukutte n'obuwanga bw'abantu mu ssabo!\nSsentebe bamukutte n'obuwanga bw'abantu mu ssabo!\nAbadde yeeyita owa UPDF n'abba bamukutte\nABATUUZE b’oku kyalo Busubi mu ggombolola y’e Kisekka mu Lwengo baguddemu encukwe poliisi bw’ekoze ekikwekweto n’egwa ku buwanga bw’abantu bubiri mu ssabo ly’omusawo w’ekinnansi Ssaalongo Pascal Lubega nga ye Ssentebe w’ekyalo kino.\nEkikwekweto kino kyaddiridde abatuuze okwekubira enduulu ku poliisi y’e Kinoni ku bantu abazze babuzibwawo ng’ekikwekweto kyagenze okukolebwa ng’abantu 3 be baakabuzibwawo mu bbanga lya myezi esatu ababiri ne bazuulibwa nga baasaddaakibwa.\nGertrude Namagimbi ow’e Busubi y’omu ku bali mu nnaku oluvannyuma lw’okubulwako muzzukulu we Bridget Namugenyi 11, eyali asoma P5.\nOno yabula nga July 1 2018 bweyali agenda okusaba oluvannyuma ebisigala bye ne bizuulibwa nga August 7 mu kibira kya kalitunsi e Kyamaganda ng’ebitundu ebisinga tebiriiko.\nNamagimbi alumiriza nti abantu okwali ne mulamu wa Lubega eyategeerekeseeko erya Babirye abaakwatibwa nga beekuusa ku musango guno baayimbulwa nga tebagguddwaako musango gwonna.\nPoliisi y’e Lwengo yamutegeeza nga Babirye bwe yabatolokako ng’okuva olwo taddangamu kulabika.\nNga August 2, 2018 omutuuze omulala Maria Solome Nantongo yabula oluvannyuma lwa Lubega okumuyita agende mu kabuga k’e Kinoni akawungeezi amusasule ssente ze yali amubanja.\nOkuva olwo Nantongo teyaddamu kulabika okutuusa omulambo gwe bwe gwazuulibwa mu kibira kye kimu.\nKyaterekera Nsubuga omu ku batabani b’omugenzi Nantongo yategeezezza nti nyabwe bwe yabula baagenda ewa ssentebe okumubuuza nnyaabwe gye yali n’abategeeza nga bwe yamusasula ne baawukana.\nBaamusaba ayite olukiiko basalire wamu amagezi okuzuula omuntu waabwe n’abategeeza nti ensonga yali amaze okuzikwasa poliisi ekyabakkakkanya kyokka ebbanga lyayita nga tewali kiraga nti waliwo poliisi ky’ekola okuzuula abatta Nantongo.\nEkyalo kye kimu kyaddamu okugwamu ensasagge nga July 8, 2018 omuvubuka Sebastian Ssegawa eyali omulaalo ewa Lubega bwe yabula era okutuusa kati tazuulibwanga, okusinziira ku mukwano gwa Ssegawa (amannya gasirikiddwa) yategeezezza Bukedde nti Ssegawa yayawukana nabo mu kabuga k’e Kinoni ku ssaawa 1:30 nga Lubega amuyise ewuwe amusasule emyezi ebiri gye yali amubanja ng’okuva olwo teyaddamu kulabika.\nKino kyaggye abatuuze mu mbeera ne bagumbaku poliisi y’e Kinoni nga bagisaba okubaako ky’ekola.\nPoliisi yasitukiddemu n’ekola ekikwekweto ku masabo agali ku kyalo kino.\nKigambibwa nti mu ssabo era mwasangibwamu wuzi eyava ku lugoye lw’omugenzi Nantongo, Nsubuga yategeezezza Bukedde nti olugoye okwava wuzi eyo poliisi yalumutuma era n’alutwalayo ng’ekimu ku bizibiti poliisi.\nOmwogezi wa Poliisi mu Greater Masaka, Lameck Kigozi yakakasizza nti kituufu poliisi y’e Lwengo yazuudde obuwanga bw’abantu bubiri mu ssabo lya Lubega naye n’akwatibwa ng’akuumibwa ku poliisi enkulu e Lwengo.\nYagambye nti mu kiseera kino bakyanoonyereza okumanya ku obuwanga buno nga n’abasawo abakugu bagenda kwe ambisibwa okuzuula oba obuwanga buno bulina akakwate ku bantu abaabula.


Bukedde Online - Abafumbo omukwano gubatembye ne basimba mmotoka ku kkubo ne beegadanga: Poliisi ebakutte n'ebaggalira\nEddwaaliro lya Gavumenti liwadde omuyizi eddagala effu n'aziba amaaso\nOmugagga agobye famire y'abaana 9\nPOLIISI y’e Nansana ekutte lubona abafumbo nga basindira omukwano mu mmotoka gye babadde basimbye ku kkubo, omusajja ne yeekangabiriza nga bwe yalwala edda ssukaali nga takyasobola nsonga za mukwano.\nSerwanja ne mukyala we Namugabi abakwatiddwa mu mmotoka yaabwe nga basinda omukwano\nFaizal Serwanja, 30, ne Jesca Namugabi, 23, abafumbo nga batuuze b’e Nansana East, Zooni 2 be baakwatiddwa nga basinda omukwano.\nAbafumbo bano balina omwana omu ow’emyaka ebiri. Thomas Angulo, akulira ebikwekweto ku poliisi y’e Nansana ye yabakutte ng’akulembeddemu banne bwe baabadde balawuna ekitundu mu kiro ekyakeesezza Olwomukaaga.\nSerwanja ne mukyala we Namugabi, eyeetonze nga bali ku poliisi e Nansana.\nKu ssaawa musanvu ekiro, beekengedde emmotoka ekika kya Toyota Caribu, nnamba UAH 281P eyabadde esimbye ku mabbali g’oluguudo oluva e Nansana okukkirira e Nabweru.\nBwe baagisemberedde baagenze okulaba nga yeenyeenya ng’awulira n’amaloboozi agasiiyiriza. Yalagidde abaabadde munda baggulewo kyokka ne beesisiggiriza.\nOmusajja oluvannyuma yagguddewo mu busungu n’ayambalira Angulo n’amukuba ekigwo nga bw’amubuuza ky’amunoonyaako.\nMu kiseera ekyo omusajja yabadde yeeyambudde ng’ali mu kawale ka munda, nga mu mmotoka musigaddemu omukyala eyabadde yeesuliddeko engoye ng’alaajana babasonyiwe.\nAbaserikale baayanguye okutaasa mukama waabwe ku musajja n’atwalibwa ku poliisi y’e Nansana n’emmotoka yaabwe gye baabaddemu.\nSerwanja yategeezezza nti yabadde tali mu kusinda mukwano, kuba yalwala ssukaali nga takyasobola nsonga za mukwano. Kyokka Namugabi yeetonze n’asaba ekisonyiwo n’ategeeza nti kituufu baabakutte nga basinda omukwano.\nMmotoka mwe baabadde basindira omukwano\nNamugabi yagambye nti baabadde bali mu mmotoka yaabwe nga badda awaka, bba kwe kumugamba basooke beesanyusizeemu mu mmotoka nga tebannaba kutuuka waka. Yagambye nti yabadde tayinza kugaana kuba yabadde ne bba.\nAbafumbo bano bagguddwako omusango gw’okusasamaza abantu nga guli ku fayiro namba REF; 07/01/10/2016.\nAngulo yasabye abafumbo okubeera abagumiikiriza batuuke awaka beesanyuse oba okugenda mu loogi okusinga okubeera mu bifo eby’olukale.\nBategese omusomo okutema empenda ku kisaddaaka baana\nOmuyimbi Denis Rackla Mpiima aziikiddwa e Nabiranga - Namulonge wakati mu biwoobe n'okwaziirana\nBannamwandu b'omuyimbi Denis Rackla abalala bazuuse


Architectural chainmail ring mesh curtain exporter wholesale factory - China Boegger\nOli wano:Awa > Products > Architectural Mesh > Ikkaa>Chainmail\nChainmailEkiragiro kino kiwandikawo ekitundu eky'okulabirako eky'omulimu ogw'enjawulo. Ekiragiro kino kiwandikawo ekitundu eky'okulabirako eky'omulimu. Enkumi n’enkumi n’enkumi n’enjawulo ziba n’okufuuka ekintu ekinene. Oluvannyuma lw'ekitundu eky'omulimu ogw'ekitundu eky'olunyiriri oluvannyuma lw'ebitundu eby'enjawulo. tekikkirizibwa nga tekikkirizibwa. Mu ngeri ey'ekigambo, kiba kiragiro eky'obulwadde obw'enjawulo. Ekiragiro kino kiwandikawo ekitundu eky'omulimu ogw'ekitundu eky'obubonero, Ekiragiro kino kiwandikawo ebitundu eby'omulimu ogw'okulabirako ebikwata ku mbeera ey'ebitundu eby'omulimu ogw'enjawulo. Okuva mu mbeera ey'okulabirako, ekitundu eky'omulimu ogw'ekitundu eky'omulimu ogw'ekitundu eky'olunyiriri olw'okulabirako. Ekiragiro kino kiwandikawo, enteekateeka, lamp dekoration, etc.\nCMC-01 Chainmail Curtain Different Opening sizes\nLErinnya: chainmail curtain.\nLMaterial: 304/316 stainless steel, aluminum, galvanized steel or carbon steel.\nLSurface tretem: anodic oxidation.\nLLangi: fufafu, zudu, kopi oba langi. Langi endala ziriwo.\nLOluvannyuma lw'olunyiriri: 0.5 mm - 2 mm.\nLEkiragiro kino kiwandikawo nnawookeera omulimu ogw'oyagala.\nLOluvannyuma: 5 kg/m2 - 7 kg/m2\nLObuwanvu obuwanvu bw'obuwanvu bw'obuwanvu: okutuuka ku bo.\nCMC-02 Golden chainmail\nCMC-03 Silver chainmail curtain specifications measurement.\nLOluvannyuma lw'ebitundu eby'enjawulo:\nLEkiragiro kino kiwandikawo okuteekawo enkola ey'okutuusa mu kiseera kye kimu n'okutuusa.\nLObukakafu obukakafu: Wadde ng’aba mu mbeera ey’obuwanvu, ensi eyo ejja kuba nnungi.\nLOkuziyiza omuliro: Ekitongo eky’omusajja kisinga ekibiina eky’ennaku.\nLEbiseera n'eby'obulamu:Okukuuma emirundi emirundi n’okulongoosa ebitanga.\nLOluvannyuma lw’okulabirako: Eby’okulabirako ebiri mu bitundu eby’obuvunaanyizibwa.\nLEkiseera ekiseera ekiwanvu: Oluvannyuma lw’okuziyiza okuziyiza mu ggwanga era n’eby’okufa, ekiseera kiwanvu ekiseera ekiwanvu.\nLOkulabika ennungi: n’ebitabika eby’omu maaso.\nOluvannyuma lw'okukozesa enteekateeka era n'okulabirako. Kino kisobola okukozesa nga:\nLEbigambo eby’omu ggulu n’ebitundu.\nLEkiragiro kino kiwandika.\nLMu kifo ky’omuliro.\nPuloguramu:Mu ngeri y'okulabirako, ekigambo eky'okulabirako eky'omulimu ogw'enkola ey'ebyo, era n'okulabirako ebirala ebirala\nLEbizimbe bya ofisi.\nLOluvannyuma lw'ebitundu, Oluvannyuma lw’okulabirako amasasu g’ebitundu eby’okulabirako mu kaatoni oba mu kibiina ky’ebyo by’okwetaagisa.\nLEkiragiro kino kiwandikawo ekitundu eky'okulabirako ekitundu eky'okulabirako ekiri mu mpapula oba n'ebitundu eby'okulabirako ebiri mu mpapula, oba n'ebyo byoogerwako..\nEkiragiro kino kiwandikawo, ekigambo eky'okulabirako eky'okulabirako eky'omulimu ogw'okutuusa mu kiseera kye kimu. Ekiragiro kino kiwandikawo ekigambo eky'olunyiriri oluvannyuma lw'olunyiriri olw'ebitundu eby'enjawulo. Ekiragiro kino kiwandikawo ekitundu eky'okulabirako eky'okulabirako ekitundu eky'okulabirako eky'okulabirako, enteekateeka ey'okulabirako. Oluvannyuma lw'okulabirako olw'okulabirako oluvannyuma lw'okulabirako oluvannyuma lw'okulabirako. Oy'ebuvanjuba era n'ebitundu eby'okulabirako. Aluminum alloy track için, ekitongole eky'ebitundu ekitongole eky'okutuusa era n'okulabirako, era n'okulabirako ebikwatibwako. Ve stainless steel cortin tarı için... ...ve küçük metal balıklar ile bağlantısı var. Oluvannyuma oluvannyuma lw’omungoo ogw’okubeera ku bbuga.\nCMC-08 Chainmail curtain installation diagram.\nNeddaako :Ekiragiro kino kiwandikawo ekigambo eky'omukitundu\nTagapula: chainmail curtain, ring mesh curtain, architectural ring mesh,\nEkiragiro kino kiyinza okukozesebwa ki?\nEkitongole eky'omusaOluvannyuma lw'ebitundu eby'omulimu ogw'enjawulo, olw'omulimu ogw'enjawulo era n'ebitundu eby'omulimu ogw'enjawulo. Bu gün zamanlarda metal dekorasyon farklı bir sanat oluşturuyor....\nChainmail Curtain for Antique Apparance and Modern Fashion Feeling\nEby’amateekaEkiragiro kino kiwandikawo ebigambo ebikwata ku nnawookeera. Ekiragiro kino kiwandikawo ebitundu eby'omulimu ogw'okulabirako, ebitundu eby'omulimu ogw'okulabirako. Ebintu ebyo bye biba bya...\nKulonda langi ya chainmail\nEmu ku nsonga z'okulonda langi'Oluvannyuma lw'olunyiriri oluvannyuma lw'ebitundu, Ekiragiro kino kiwandikawo obungi bw'oyagala okukyusa obulamu n'obuyambi. Eky'okulabirako, eky'olunyiriri oluvannyuma ...\nEkitundu ky’Okufiisi kyo\nEkitongole eky'omusaN’ayitaS hook metal ring meseEkiragiro kino kiwandikawo ekigambo eky'omulimu ogw'ekitundu "S". Kino kye kimu ky’ebintu ebipya. Olunaku olw'okulabirako olw'okulabirako olw'okulabira...\nRing Mesh - Antique Apparance & Modern Fashion Feeling


Bukedde Online - Trump ssente zimuweddeko\nTrump ssente zimuweddeko\nGavt. ya Uganda etwaliddwa mu kkooti lwa...\nTrump azzeemu okulaalika abagwira abaayingira...\nNNAGGAGGA Donald Trump azzizza mu kyama abakulira ekibiina kya Republican n’abategeeza nti ensimbi zimuweddeko, akamyufu k’ekibiina kamukalizza, yeetaaga bamukwatizeeko asobole okumegga Hillary Clinton mu kalulu k’Obwapulezidenti.\nTrump yatumye musajja we fanfe era omuwabuzi we ow’oku ntikko, Paul Manafort eri abakungu ab’ekibiina kya Republicans okubategeeza nti ensimbi ze ezisinga ziggweeredde mu kamyufu, takyalina ssente z’agenda kussa mu kampeyini okweng'anga Clinton ow’ekibiina kya Democrats.\nManafort yasoose mu ba Republicans ababaka ba Palamenti eyitibwa Senate n’abategeeza nti ensimbi Trump ze yali yabalirira okussa mu kampeyini ze zaggweeredde mu kamyufu era talina nteekateeka za kwongeramu ssente ze.\nBwe yalangirira mu June 2015 nti agenda kuvuganya ku bwapulezidenti bwa Amerika, Donald yalangirira nti okwawukanako nga bannabyabufuzi abalala abeesimbawo nga ssente za kampeyini bazisuubira mu mikwano, abagagga, ebitongole n’amakampuni, ye ssente za kampeyini waakukozesa zize.\nYalangirira nti ategeseewo doola akawumbi kalamba (bwe buwumbi nga 3,400 mu ssente za Uganda ) nga zino z’agenda okusaasaanyako ebbanga lyonna ery’akamyufu k’ekibiina ky’aba Republicans akagenda okukomekkerezebwa mu July 2016 wamu ne Kampeyini ezObwapulezidenti lwe zinaggweerako mu November 2016.\nTrump y’omu ku basajja abasinga obugagga mu Amerika ng’akwata ekifo kya 121 ku lukalala lwa babijodolo, abalina ebyobugagga ebyanaamiriza n’ensimbi ze bawugamu obuwuzi.\nKu lukalala lw’abagagga ffuge abasingayo mu nsi yonna, Trump akwata ekifo kya 405. Obugagga bwa Trump, bubalirirwamu doola obuwumbi buna n’ekitundu (mu za Uganda obuwumbi obusoba 15,300) okusinziira ku katabo akayitibwa Forbes, akasengeka abagagga mu nsi yonna.\nWabula Trump yagambye nti mu kampeyini ze ne Clinton, yeetaaga aba Republican okumukwatizaako okusobola okufuna ensimbi kubanga ye ezizze ziweddewo. Eggulo baabadde tebannamwanukula.\nAb'e Kasawo bakukkuluma olw'ababasaba ssente okubawandiisa okufuna densite\nEngeri Abdallah Kitatta gy’abadde apanga ssente


Engero za Baibuli: Endogoyi Eyogera - Omukutu Omutongole ogw’Abajulirwa ba Yakuwa ku Internet\nWALI owuliddeko ku ndogoyi eyogera? ‘Nedda,’ bw’otyo bw’oyinza okugamba. ‘Ebisolo tebiyinza kwogera.’ Naye Baibuli eyogera ku ndogoyi eyayogera. Ka tulabe engeri gye kyabaawo.\nAbaisiraeri banaatera okuyingira mu nsi y’e Kanani. Balaki, kabaka wa Mowaabu, atya Abaisiraeri. N’olwekyo atumya omusajja omugezigezi ayitibwa Balamu ajje akolimire Abaisiraeri. Balaki asuubiza okuwa Balamu ssente nnyingi, n’olwekyo Balamu yeebagala endogoyi era n’agenda okusisinkana Balaki.\nYakuwa tayagala Balamu akolimire bantu Be. N’olwekyo atuma malayika alina ekitala ekiwanvu okuyimirira mu kkubo okuziyiza Balamu okugenda. Balamu tasobola kulaba malayika, naye endogoyi ye emulaba. N’olwekyo endogoyi egezaako okukyuka okuviira malayika, era erwaddaaki n’etula ku ttaka. Balamu asunguwala nnyo, era akuba endogoyi ye n’omuggo.\nAwo Yakuwa asobozesa Balamu okuwulira endogoyi ng’eyogera gy’ali. ‘Nkukoze ki olyoke onkube?’ bw’etyo endogoyi bw’emubuuza.\n‘Onfudde ng’omusirusiru,’ Balamu n’addamu. ‘Singa mbadde n’ekitala nnandikusse!’\n‘Nnali nkuyisizzaako bwe nti?’ bw’etyo endogoyi bw’emubuuza.\n‘Nedda,’ Balamu bw’atyo bw’addamu.\nAwo Yakuwa asobozesa Balamu okulaba malayika alina ekitala ng’ayimiridde mu kkubo. Malayika amugamba: ‘Endogoyi yo okubye yaaki? Nzize okukuziyiza, kubanga tosaanidde kugenda kukolimira Isiraeri. Singa endogoyi yo tekyuse kuva wendi, nnandibadde nkusse, naye yo ne sigikolako kabi konna.’\nBalamu agamba: ‘Nnyonoonye. Sitegedde nti obadde oyimiridde mu kkubo.’ Malayika aleka Balamu okugenda, era Balamu n’agenda, okulaba Balaki. Era agezaako okukolimira Abaisiraeri, naye, mu kifo ky’ekyo, Yakuwa amukozesa okuwa Isiraeri omukisa emirundi esatu.\nOkubala 21:21-35; 22:1-40; 23:1-30; 24:1-25.\nBalaki y’ani, era lwaki atumya Balamu?\nLwaki endogoyi ya Balamu etuula wansi?\nKiki endogoyi ky’egamba Balamu?\nKiki malayika ky’agamba Balamu?\nKiki ekibaawo Balamu bw’agezaako okukolimira Isiraeri?\nSoma Okubala 21:21-35.\nLwaki Isiraeri yawangula Kabaka Sikoni ow’Abamaleki era ne Kabaka Ogi ow’e Basani? (Kubal. 21:21, 23, 33, 34)\nSoma Okubala 22:1-40.\nBalamu yalina kigendererwa ki mu kugezaako okukolimira Isiraeri, era kiki kye tuyigira ku ekyo? (Kubal. 22:16, 17; Nge.6:16, 18; 2 Peet. 2:15; Yuda 11)\nSoma Okubala 23:1-30.\nWadde nga Balamu yali ayogera ng’omuntu asinza Yakuwa, ebikolwa bye byalaga bitya nti ekyo si kye yali? (Kubal. 23:3, 11-14; 1 Sam. 15:22)\nSoma Okubala 24:1-25.\nOlugero luno lunyweza lutya okukkiriza kwaffe mu kutuukirizibwa kw’ebigendererwa bya Yakuwa? (Kubal. 24:10; Is. 54:17)


Biblica® Bayibuli Entukuvu, Endagaano Enkadde nʼEndagaano Empya ekwatiddwa ku katambi™ Danyeri 2\n1 Mu mwaka ogwokubiri ogw’obufuzi bwa kabaka Nebukadduneeza, Nebukadduneeza n’aloota ekirooto; ne yeeraliikirira nnyo, n’otulo ne tumubula. 2 Awo kabaka n’atumya abasawo, n’abafumu, n’abalaguzi n’Abakaludaaya okumutegeeza ekirooto kye yaloota. Ne bajja ne bayimirira mu maaso ga kabaka. 3 N’abagamba nti, “Naloota ekirooto ekimbuzizza otulo, njagala mukintegeeze n’amakulu gaakyo.”\n4 Awo Abakaludaaya ne baddamu kabaka mu lulimi Olusuuli nti, “Ayi kabaka, owangaale emirembe gyonna! Buulira abaddu bo ekirooto, nabo banaakunnyonnyola amakulu gaakyo.”\n5 Kabaka n’addamu Abakaludaaya nti, “Kino kye nsazeewo; bwe mutantegeeze kirooto ekyo, n’amakulu gaakyo, nzija kulagira mutemebwetemebwe, era n’amayumba gammwe gamenyebwemenyebwe. 6 Kyokka bwe munaantegeeza ekirooto n’amakulu gaakyo, nnaabawa ebirabo, n’empeera, n’ekitiibwa kinene. Noolwekyo mumbuulire ekirooto n’amakulu gaakyo.”\n8 Awo kabaka n’addamu nti, “Ntegeeredde ddala nga mwagala kufuna bbanga ddene, kubanga mutegedde nga kye nsazeewo mmaliridde okukikola, 9 era bwe mutantegeeze kirooto, ekibonerezo kiri kimu kyokka. Mwekobaanye okunnimba n’okumbuulira ebigambo ebikyamu, nga munsuubira okukyusa ku ndowooza yange. Kale nno, muntegeeze ekirooto, munnyinnyonnyole n’amakulu gaakyo.”\n10 Abakaludaaya ne baddamu kabaka nti, “Tewali muntu n’omu ku nsi ayinza okukola kabaka ky’asaba. Ate era tewabangawo kabaka ne bw’aba w’amaanyi atya oba wa buyinza atya, eyali asabye omulaguzi yenna newaakubadde omufumu yenna newaakubadde Omukaludaaya yenna ekintu ng’ekyo. 11 Kabaka ky’asaba kizibu nnyo. Tewali n’omu ayinza kukibikkulira kabaka, wabula bakatonda abatalina mubiri ogwa bulijjo.”\n12 Ekigambo ekyo ne kisunguwaza nnyo kabaka, kyeyava alagira abagezigezi bonna mu Babulooni okuttibwa. 13 Ekiragiro ne kiyita okutta abagezigezi bonna, era ne wabaawo abasajja abaatumibwa okunoonya Danyeri ne mikwano gye okubatta.\n17 Awo Danyeri n’addayo ewuwe, n’ategeeza mikwano gye Kananiya, ne Misayeri ne Azaliya, 18 n’abagamba basabe Katonda ow’eggulu abalage ekisa ababikkulire amakulu ag’ekyama ekyo, ye ne banne baleme kuzikirizibwa wamu n’abagezigezi abalala ab’e Babulooni. 19 Mu kiro ekyo Danyeri n’afuna okwolesebwa ku kigambo ekyo, n’atendereza Katonda ow’eggulu. 20 N’ayogera nti,\n21 Ategeera ebiseera n’ebiro;\n22 Abikkula ebyama ebyakisibwa edda;\n23 Nkwebaza era nkutendereza, Ayi Katonda wa bajjajjange\n24 Awo Danyeri n’alaga eri Aliyooki, kabaka gwe yali alonze okuzikiriza abasajja abagezigezi aba Babulooni, n’amugamba nti, “Tozikiriza basajja bagezigezi ba Babulooni. Ntwala eri kabaka mmutegeeze amakulu g’ekirooto kye.”\n25 Amangwago, Aliyooki n’atwala Danyeri eri kabaka, n’ategeeza kabaka nti, “Nsanze omusajja, omu ku baawaŋŋangusibwa okuva mu Yuda, asobola okutegeeza kabaka amakulu g’ekirooto kye.”\n26 Kabaka n’abuuza Danyeri eyayitibwanga Berutesazza nti, “Oyinza okuntegeeza ekirooto kye nalabye, n’amakulu gaakyo?”\n27 Danyeri n’addamu kabaka nti, “Tewali muntu mugezigezi, newaakubadde omufumu, newaakubadde omulaguzi, newaakubadde omulogo asobola okutegeeza kabaka ekigambo kye yasabye. 28 Waliwo Katonda ow’omu ggulu annyonnyola abantu ebitategeerekeka. Abikkulidde Kabaka Nebukadduneeza ebigenda okubaawo mu nnaku ez’enkomerero. Ekirooto n’okwolesebwa bye wafuna nga weebase bye bino.\n29 “Bwe wali ng’ogalamidde mu kitanda kyo, ayi kabaka omutima gwo ne gutandika okulowooza ku bintu ebiribaawo, era oyo abikkula ebigambo ebitategeerekeka bantu abaabulijjo, yakulaze ebigenda okubaawo. 30 Naye ekigambo kino ekitategeerekeka bantu abaabulijjo kimbikkuliddwa, si lwa kuba nga ndi mugezi okusinga abantu abalala bonna, naye nkifunye bwe ntyo, kabaka ategeere amakulu gaakyo, era otegeere ebirowoozo bye wafuna mu mutima gwo.\n31 “Watunula, ayi kabaka, era laba, mu maaso go nga wayimiriddewo ekifaananyi ekinene. Ekifaananyi ekyo kyali kinene nnyo, nga kimasamasa nnyo nnyini era nga kya ntiisa. 32 Omutwe gwakyo gwali gwa zaabu ennongoose, ekifuba kyakyo n’emikono gyakyo nga bya ffeeza, n’olubuto lwakyo n’ebisambi byakyo nga bya kikomo, 33 n’amagulu gaakyo nga ga kyuma. N’ebigere byakyo ekitundu ekimu kyali kya kyuma, n’ekitundu ekirala nga kya bbumba. 34 Awo bwe wali ng’okyakitunuulira, olwazi ne lutemebwa, naye si na ngalo, ejjinja ne livaako ne likuba ekifaananyi ku bigere byakyo eby’ekyuma n’ebbumba, ne libyasaayasa. 35 Ekyuma n’ebbumba, n’ekikomo, ne zaabu, byonna ne biyasibwayasibwa wamu, ne bifuuka ng’ebisusunku eby’omu gguuliro mu biro eby’omusana omungi; kibuyaga n’abifuuwa obutalekaawo na kimu. Naye ejjinja eryakuba ekifaananyi ne lifuuka olusozi olunene, ne lujjula ensi yonna.\n36 “Ekyo kye kyali ekirooto; kaakano tunaategeeza kabaka amakulu gaakyo. 37 Ggwe, ayi kabaka, ggwe kabaka wa bakabaka, Katonda ow’eggulu gwe yawa obwakabaka, n’obuyinza, n’amaanyi, n’ekitiibwa; 38 era akukwasizza abantu n’ensolo ez’omu nsiko, n’ennyonyi ez’omu bbanga. Buli we bibeera, akuwadde okubifuga, era ggwe mutwe ogwa zaabu.\n39 “Bw’olivaawo, obwakabaka obulala buliddawo, obutenkanankana bubwo. N’oluvannyuma waliddawo obwakabaka obwokusatu nga bwa kikomo obulifuga ensi yonna. 40 Oluvannyuma lw’ebyo byonna waliddawo obwakabaka obwokuna obuliba obw’amaanyi ng’ekyuma; era ng’ekyuma ekimenyaamenya ne kibetentabetenta buli kintu, era ng’ekyuma bwe kimenyaamenya obutundutundu, bwe kityo bwe kiribetentabetenta ne kimenyaamenya obwakabaka obulala bwonna. 41 Nga bwe walaba ebigere n’obugere ekitundu nga kya bbumba ery’omubumbi, n’ekitundu nga kya kyuma, bwe butyo obwakabaka bwe buligabanyizibwamu; ate nga bulisigala n’amaanyi ag’ekyuma, nga bwe walaba ekyuma nga kitabuddwamu ebbumba. 42 Ng’obugere bwe bwali, ekitundu nga kya kyuma n’ekitundu ekirala nga kya bbumba, n’obwakabaka buno buliba bwe butyo, ekitundu ekimu nga ky’amaanyi n’ekitundu ekirala nga kinafu. 43 Era nga bwe walaba ekyuma nga kitabuddwamu ebbumba bwe batyo n’abantu bwe baliba so tebalisigala bumu, ng’ekyuma bwe kitasobola kwetabula bulungi na bbumba.\n44 “Mu biro ebya bakabaka abo, Katonda w’eggulu alissaawo obwakabaka obutalizikirizibwa, so tebuliweebwa bantu balala. Bulizikiriza obwakabaka obwo bwonna, ne bubumalawo, naye bwo bulibeerera emirembe gyonna. 45 Gano ge makulu ag’okwolesebwa okukwata ku jjinja eryatemebwa mu lusozi, eritatemebwa na ngalo za muntu; eryabetentabetenta ekyuma, n’ekikomo, n’ebbumba, ne ffeeza, ne zaabu.\n46 Awo Kabaka Nebukadduneeza ne yeeyaliira ku lubuto lwe mu maaso ga Danyeri n’amuwa ekitiibwa, n’alagira okuwaayo obubaane n’ebiweebwayo eri Danyeri. 47 Kabaka n’agamba Danyeri nti, “Mazima Katonda wo ye Katonda wa bakatonda era ye Mukama wa bakabaka, era omubikkuzi w’ebyama ebyakisibwa, kubanga osobozebbwa okututegeeza ekyama ekyakisibwa.”\n48 Awo kabaka n’akuza Danyeri n’amufuula omuntu omukulu ennyo, n’amuwa n’ebirabo bingi. N’amufuula mufuzi w’essaza lyonna erya Babulooni, n’amuwa n’obuvunaanyizibwa obw’okukulira abasajja abagezigezi bonna ab’e Babulooni. 49 Awo Danyeri n’asaba kabaka akuze ne Saddulaaki, ne Mesaki, ne Abeduneego; kabaka n’abafuula abakulembeze n’abawa ebifo eby’obuvunaanyizibwa mu ssaza ery’e Babulooni, Danyeri ye n’asigala awali kabaka.


Lwaki olumu mba mukalu?\nMbadde mu bufumbo naye nga ndi musiiwuufu nnyo. Namusaba ssente ngende mu saaluni nnongoose enviiri, yakimmalako bwe yankwanga 2,000/-!\nNakoma mu P7. Maama yanzikiriza okugenda mu maaso n’obufumbo kuba ono omuvubuka yali amumanyi. Nnina emyaka 19 naye nawalirizibwa okufumbirwa nga nnina emyaka 17 olw’embeera embi gye nalimu.\nTwava mu kyalo n’omulenzi wange tusobole okupakasa mu kibuga. Baze yafuna omulimu naye nga gwa safaali mu bizinga e Kalangala.\nNalaba ennaku kuba yandekawo okumala emyezi ebiri naye nga tansindikira buyambi. Oluvannyuma lw’omwezi gumu yakomawoko naye teyambuulira nsonga yamugaana kunsindikira buyambi.\nNafunanga abantu abandekera abaana baabwe ne nfuna ekyokulya. Bano bansasulanga 2,000/- olunaku. Wano mukwano gwange we yanfunira omulimu gw’okusiika cipusi ku kkubo e Bwaise. Baze bwe yakomawo yangamba nti omulimu gwa cipusi tagwagala.\nYalaba nnemeddeko, kwe kuntwala ewaabwe e Mityana okuyambako bazadde be ku mirimu gy’awaka n’okulima okumala ebbanga naye ssente zonna ezaavangamu, nga bazadde be be bazikozesa.\nByansobera ne nkomawo e Kampala tubeere ffembi, kyokka era yangaana okukola nti asobola okundabirira. Lumu namusaba asindikire mmange ssente mu kyalo kuba yali mulwadde. Yanziramu nti, ‘nnyoko mmusindikira ssente ankoledde ki?”\nKino kyannyiga naye nga sirina kyakukola.\nNagenda ewa mukwano gwange asiba enviiri n’annyamba n’ansiba wiivu kyokka omusajja olwakomawo yandagira mbisaleko! Kati nsiiba njala.\nMmwegayiridde ampe ssente 50,000/- nzireyo ewaffe agaanyi. Andaga nti yankoowa era ankuba emiggo buli lunaku, mpulira bintamye era nsobeddwa!\nOwewange yaganza muto wange n’amuzaalira abalongo


Bukedde Online - Bbomu esse aba al-Shabaab nga bagitega abajaasi ba UPDF\nBafaaza abazze ne ambuleera emmyuufu bacamudde abantu mu kusabira...\nKatikkiro Mayiga akunze abantu okuwandiika ebitabo by'Oluganda...\nBbomu esse aba al-Shabaab nga bagitega abajaasi ba UPDF\nOwa Owino afumise mukazi we naye ne yetta\nAdded 22nd August 2010\nBbomu eno egambibwa nti ebadde nâ€™amaanyi ga ttani nga 20 ekubye aba al Shabaab nâ€™ebatemaatema obulere oluvannyuma nâ€™ebookya nâ€™ekizimbe kyaâ€‚ Jalle-Siad Building mwe babadde bagitega kyonna ne kituula ku ttaka.\nEmirambo gyâ€™aba al Shabaab 11 gye gyabadde gyakabalibwakoâ€‚ wabula nga gyon\nEmirambo gyâ€™aba al Shabaab 11 gye gyabadde gyakabalibwakoâ€‚ wabula nga gyonna tegitegeerekeka olwâ€™amaanyi ga bbomu. Bbomu eno yayuguumizza ekibuga Mogadishu era waabaddewo okutya nti yandiba nga yasse nâ€™abantu baabulijjo.\nMinisitule eyâ€™ebyamawulire mu gavumenti ya Somalia eyâ€™ekiseera etegeezezza mu kiwandiiko ekyafulumiziddwa ku Ssande â€‚nti mu balwanyi ba al Shabaab abaafudde mwabaddemu enzaalwa za Pakistan, Afghanistan, Algeria , Buyindi ne Somalia.\nAbalwanyi banoâ€‚ abaafudde be bamu kwâ€™abo abapya abaakeesogga eddwaaniro e Somalia nga bava mu mawanga ga Buwarabu omuli Afghanistan, Pakistan, Iraq, Yemen, Iraq nâ€™amalala\nEkiwandiiko kyategeezezza nti bbomu eno yabwatuse ngâ€™abalwanyi baakamaliriza okugitega, bali mu kugisabira ssaala â€‚esobole okutta abalabe ba Somalia kyokka ne yeenasula yokka nâ€™ebakuba bubi nnyo.\nBbomu bwe yabwatuse aba al Shabaab ne beewaana nga bwe baakubye omulabe wabula amawulire bwe gaabatuuse nti bbomu ekubya balwanyi baayo, tebalina kye baayogedde.\nOmwogezi wâ€™amagye ga Uganda mu Somalia, Maj. Ba-Hoku Barigye â€‚yategeezezza nti bbomu yabwatukidde mu kitundu ekiri mu mikono gyâ€™aba al Shabaab nâ€™agamba nti tebalina mujaasi wa UPDF oba owa gavumenti ya Somalia eyatuusiddwako ekisago kyonna.\nYagambye nti ekizimbe bbomu mwe yabwatukidde kitera kulawunibwa amagye ga Burundi kyokka mu kiseera ekyo tebaabaddewo.\nOmu ku batuuze bâ€™omu Mogadishu, Adan Yusuf eyatuuseeko mu kifo bbomu we yabwatukiddeâ€‚ yagambye nti omuwendo gwâ€™abaafudde gusuubirwa okulinnya kubanga yabadde ya maanyi.\nYusuf yagambye nti oluvannyuma ekifo kino kyebunguluddwa aba al Shabaab ne bagobawo abantu baabulijjo ne bannamawulire abaabadde bakungâ€™aanye.\nEkiwujjo kyâ€™osuzaako kijja kukulwaza lubyamira\nAbafumbo batabuse ne bagabana ebintu byâ€™omu nju ku poliisi\nSipiika Oulanyah yetondedde ababaka beyagoba mu palamenti\nAbabaka bateeseza wa palamenti nga nkalu...!\nAb''amalibu baganiddwa okuyingira amagye\nBafaaza abazze ne ambuleera...\nBAFAAZA ku Lutikko e Lubaga bacamudde abantu abeetabye mu mmisa ey'okusabira Omusumba w'Essaza ly'e Masaka eyawummula,...\nSwengere ne bannamawulire b...\nBannamawulire abaayimbuddwa kuliko Kasolo ng'ono aweerezza pulogulaamu y'okumakya eya Kokoliyooko ku laadiyo ya...\nKatikkiro Mayiga akunze aba...\nKATIKKIRO wa Buganda Charles Peter Mayiga ayongedde okukubirizza abantu okuwandiika ebitabo by’olulimi Oluganda...


Bukedde Online - Bambega mu gwa Kaweesi babazizza ku bbali\nKayihura twamukutte lwa nsonga z'ateekeddw...\nBAMBEGA abanoonyereza ku kutemula Andrew Felix Kaweesi bazziddwa ku bbali.\nJohnson Dale Olaa abadde akulira okubuuliriza ku by’okufa kwa Kaweesi.\nBalagiddwa okuwaayo fayiro zonna ku Kaweesi. Okubuuliriza ku Kaweesi kubadde kulirwa D/SSP Johnson Dale Olaa akulira bambega mu Kampala n’emiriraano.\nAbalala ye Herbert Muhangi eyali akulira Flying Squad kyokka nga kati ali mu kkomera; D/SCP Joseph Obwona omumyuka w’akulira CID Grace Akullo, D/SSP Henry Mugumya eyasindikibwa e Bushenyi, D/SSP Felix Ebong, D/ASP Sophie Nabosi akulira bambega ku Kira Road.\nBaalagiddwa fayiro bazikwase Grace Akullo. Kyokka ensonda zaategeezezza nti baabawadde obuvunaanyizibwa amaanyi bagasse ku by’okutemula Susan Magara.\nBino biddiridde okuzuula ng’abamu ku baakwatibwa mu by’okutta Kaweesi baabassaako obujulizi obupangirire.\nEkirala ababadde mu kubuuliriza ate nabo babuulirizibwako nga kigambibwa nti beenyigira mu lukwe lw’okutemula Kaweesi.\nOkugeza Muhangi abadde mu kubuuliriza ate y’omu ku baakwatiddwa ku bigambibwa nti naye yabirimu.\nOlukiiko olwetabiddwamu abakulira poliisi lwasembye balonde ttiimu empya kubanga abamu ku babadde babuuliriza basongeddwamu ennwe.\nEra kijja kuba kizibu okuvaayo n’amazima ku bya Kaweesi. Kyokka ensonda endala zaategeezezza nti abaggyiddwa mu musango abamu be baasabye badde ebbali nga pulesa esusse.\nAkullo agenda kulangirira ttiimu endala eneetwala fayiro mu maaso.\nEbitongole ebikessi okuli ISO ne CMI byeddiza okunoonyereza ku bya Kaweesi era bisobodde okukwata abantu okuli abaserikale ba poliisi abagambibwa nti baali mu lukwe lw’okumutemula.\nKaweesi yattibwa nga March 17, 2017 okumpi n’ewuwe e Kulambiro.\nYattibwa ne dereeva we Godfrey Wambewa n’omukuumi we Kenneth Erau. Era kigambibwa nti bambega baapapa okusemba okuvunaana mu kkooti abantu abaasooka okutwatibwa ku bya Kaweesi kubanga kyazuuse nga bangi baakwatibwa ku bujulizi bupange.\nKyategeezeddwa nti okupanga obujulizi naddala obussa Abasiraamu mu bya Kaweesi kwalimu n’omujaasi Lt. Kagina era yakwatibwa n’aggalirwa.\nKigambibwa nti amangu ddala nga Kaweesi attiddwa poliisi yakikola mu bugenderevu babeeko be bakwata naddala Abasiraamu abaali baludde nga bamulabula.\nBaasalawo okuwaayiriza Abasiraamu kubanga Kaweesi yali yaakakulira okulumba Omuzigiti gwa Abatabuliki e Nakasero era ng’aliko n’ebikwekweto ebirala omwakwatirwa Abasiraamu.\nEkirala abayeekera ba ADF kumpi bonna abaali bakwatiddwa mu butemu baali Basiraamu. Nga kyali kijja kuba kyangu eggwanga okukkiriza nti bano be batta Kaweesi.\nKyokka era waliwo abatali Basiraamu abaayingizibwa mu kintu nga bano kuliko Maj. Galabuzi Musisi abazze bakwatibwa enfunda eziwera.\nOlw’okuba Galabuzi muserikale baakiraba ng’ajja okukozesebwa oluvannyuma ayimbulwe.\nAba CMI ne ISO abazzeemu okunoonyereza ku nfa ya Kaweesi, baategeezezza nti abaserikale abaakola okunoonyereza baadibaga ebintu- fayiro baagikwata bubi, abasibe baakwata bakyamu, n’ebyandibadde biyamba okutuuka ku batemu abatuufu baabikwata bubi.\nKyokka ensonda zaategeezezza nti abaggyiddwa mu musango gwa Kaweesi tebaagobeddwa mu poliisi.\nBaagobeddwa mu bya Kaweesi beemalire ku misango emirala. Kyokka omwogezi wa poliisi Emilian Kayima bwe yatuukiriddwa yagambye nti tebannaba kubeera beetegefu kwogera kintu kyonna we batuuse. Bajja kubuulira eggwanga we batuuse mu kiseera ekituufu.\nAbamu ku baserikale abaakwatibwa nga kigambibwa nti baliko kye bamanyi ku bya Kaweesi kuliko Muhangi, Richard Ndabwoine, Col. Atwooki Ndahura, Abel Kitagenda, Moses Kasibante ne Martin Kimbowa.\nAmagye gasooka kukwata Nixon Agasirwe eyali akulira ebikwekweto bya poliisi ebyenjawulo, Joel Aguma eyali akulira ekitongole kya poliisi ekikwasisa empisa, James Magada, Faisal Katende, Benon Atwebembeire n’abalala ku bigambibwa nti, baakwata bannansi ba Rwanda ne babakwasa Kagame era abamu ne battibwa.\nJohnson Dale Olaa